KAUHAVAN KAUPUNGIN ALAHÄRMÄN TAAJAMASSA, POWERPARKIN ALUEELLA OSALLISTUMIS- JA ARVIOINTISUUNNITELMA - PDF\nDownload "KAUHAVAN KAUPUNGIN ALAHÄRMÄN TAAJAMASSA, POWERPARKIN ALUEELLA OSALLISTUMIS- JA ARVIOINTISUUNNITELMA"\n1 KAUHAVAN KAUPUNKI ASEMAKAAVAN MUUTOS KAUHAVAN KAUPUNGIN ALAHÄRMÄN TAAJAMASSA, POWERPARKIN ALUEELLA OSALLISTUMIS- JA ARVIOINTISUUNNITELMA 2013\n2 Suunnittelutoimisto Aluetekniikka Oy Sivu 2/12 1. ASEMAKAAVAN MUUTOKSEN ALUE Asemakaavan muutoksella muutetaan hyväksyttyä asemakaavaa. Muutos koskee Alahärmän kirkonseudun asemakaava-alueen kunnanosa Härmä 404 leirintä ja matkailuvaunukortteleita 505, 506, 507 ja varastokorttelia 508. Asemakaavanmuutos laaditaan kevään ja kesän 2013 aikana. Kuva. PowerParkin kaava-alueen sijainti Muutettava kaava-alue rajoittuu lännessä Yliviitalantiehen, idässä Kunnarinluomaan ja etelässä PowerParkin alueella liike- ja toimistorakennusten korttelialueeseen 509 sekä yksityisen omistamaan maatilakeskuksen alueeseen tilalla RN: 12:258. Kuva. Asemakaavan muutoksen alue on rajattu sinisellä viivalla\n3 Suunnittelutoimisto Aluetekniikka Oy Sivu 3/12 2. SUUNNITTELUTILANNE Alueella on voimassa hyväksytty asemakaava. Kaavan on laatinut Arkkitehtitoimisto Rajaniemi & Öhberg Oy. 3. PÄÄTÖS ASEMAKAAVAN MUUTTAMISESTA Asemakaavan muutosta on hakenut alueen omistaja Härmän Teollisuuskiinteistöt Oy. Kauhavan kaupungin tekninen lautakunta on tehnyt päätöksen asemakaavan muuttamisesta Muutoksen laatiminen on annettu tarjouskilpailun perusteella Suunnittelutoimisto Aluetekniikka Oy:n tehtäväksi. 4. ASEMAKAAVAN MUUTOKSEN TARKOITUS JA TAVOITE Asemakaavan muutoksen tarkoitus on mahdollistaa huvi- ja matkailupuistoon kuuluvien leirintä- ja majoitustilojen sekä niihin liittyvien toimintojen tarkoituksenmukainen toteuttaminen asemakaavan ja siihen nojautuvien erikseen laadittavien yksityiskohtaisempien korttelisuunnitelmien mukaisesti. Kaavasuunnittelun tavoite on osaltaan edistää matkailuun ja leirintään liittyvien luovien ideoiden joustavaa toteuttamista alueen maankäytössä. Toteutuessaan alue tulee tarjoamaan työtilaisuuksia myös ympäristönsä asukkaille. 5. OSALLISTUMIS- JA ARVIOINTISUUNNITELMAN MERKITYS JA KAAVAN LAATIMISEN VAIHEET Osallisilla on oikeus ottaa osaa kaavan valmisteluun, arvioida sen vaikutuksia sekä lausua kaavasta mielipiteitä ja antaa lausuntoja. Osallisia asemakaavanmuutosta valmisteltaessa ovat alueen maanomistajat, asukkaat ja ne, joiden elinoloihin asemakaavalla voi olla huomattavia vaikutuksia. Osallisia ovat myös viranomaiset ja yhteisöt, joiden toimialaa suunnittelussa käsitellään. Osallistumis- ja arviointisuunnitelmaa (OAS) voidaan pitää tiedottamisena maanomistajille ja asukkaille, että suunnitelmassa esitetylle alueelle aloitetaan maankäyttösuunnitelman eli asemakaavanmuutoksen laatiminen. OAS on tässä selostuksessa liitetty osaksi asemakaavan muutoksen luonnoksen selostusta. Seuraavassa vaiheessa asetetaan nähtäville lausuntojen ja muistutusten jälkeen tarkistettu lopullinen kaavanmuutosehdotus. Lopuksi kaavanmuutosehdotus saatetaan kaupungin päättävien elinten hyväksyttäväksi.\n4 Suunnittelutoimisto Aluetekniikka Oy Sivu 4/12 6. OSALLISTUMISTA KOSKEVAT LAINKOHDAT Maankäyttö- ja rakennuslain säädökset osallisten kuulemisesta ja osallistumisesta asemakaavan laatimiseen suunnitteluvaiheessa on esitetty lain pykälissä ja asetuksen pykälässä 30 momentti 1. Nämä lainkohdat on esitetty seuraavassa: Laki 62 : Vuorovaikutus kaavaa valmisteltaessa. Kaavoitusmenettely tulee järjestää ja suunnittelun lähtökohdista, tavoitteista ja mahdollisista vaihtoehdoista kaavaa valmisteltaessa tiedottaa niin, että alueen maanomistajilla ja niillä, joiden asumiseen, työntekoon tai muihin oloihin kaava saattaa huomattavasti vaikuttaa, sekä viranomaisilla ja yhteisöillä, joiden toimialaa suunnittelussa käsitellään (osallinen), on mahdollisuus osallistua kaavan valmisteluun, arvioida kaavoituksen vaikutuksia ja lausua kirjallisesti tai suullisesti mielipiteensä asiasta. Laki 63 : Osallistumis- ja arviointisuunnitelma Kaavaa laadittaessa tulee riittävän aikaisessa vaiheessa laatia kaavan tarkoitukseen ja merkitykseen nähden tarpeellinen suunnitelma osallistumis- ja vuorovaikutusmenettelyistä sekä kaavan vaikutusten arvioinnista. Kaavoituksen vireille tulosta tulee ilmoittaa sillä tavoin, että osallisilla on mahdollisuus saada tietoja kaavoituksen lähtökohdista, suunnitellusta aikataulusta sekä osallistumis- ja arviointimenettelystä. Asetus 30 : Mielipiteen esittäminen kaavaa valmisteltaessa. Maankäyttö- ja rakennuslain 62 :ssä tarkoitettu tilaisuuden varaaminen osallisille mielipiteensä esittämiseen kaavaa valmisteltaessa voidaan tehdä asettamalla valmisteluaineisto nähtäville ja varaamalla tilaisuus esittää mielipide määräajassa kirjallisesti tai suullisesti taikka erityisessä kaavaa koskevassa tilaisuudessa taikka muulla sopivaksi katsottavalla tavalla. Tässä yhteydessä voivat mielipiteensä esittää myös muut kunnan jäsenet. 7. OSALLISTUMISEN JA VUOROVAIKUTUKSEN JÄRJESTÄMINEN MRL 1 : Lain yleinen tavoite Tämän lain tavoitteena on järjestää alueiden käyttö ja rakentaminen niin, että siinä luodaan edellytykset hyvälle elinympäristölle sekä edistetään ekologisesti, taloudellisesti, sosiaalisesti ja kulttuurisesti kestävää kehitystä. Tavoitteena on myös turvata jokaisen osallistumismahdollisuus asioiden valmisteluun, suunnittelun laatu ja vuorovaikutteisuus sekä avoin tiedottaminen käsiteltävinä olevissa asioissa. MRL 6 : Vuorovaikutus ja kaavoituksesta tiedottaminen\n5 Suunnittelutoimisto Aluetekniikka Oy Sivu 5/12 Kaavaa valmisteltaessa tulee olla vuorovaikutuksessa niiden henkilöiden kanssa, joiden oloihin tai etuihin kaava saattaa huomattavasti vaikuttaa. kaavoja valmistelevien viranomaisten on tiedotettava kaavoituksesta sillä tavoin, että niillä, joita asia koskee, on mahdollisuus seurata kaavoitusta ja vaikuttaa siihen. Käytännön järjestelynä osallisten kuuleminen järjestetään niin, että alueelle ensivaiheessa laadittava asemakaavaluonnos asetetaan kaupungin toimesta nähtäville Kauhavan Kaupungintalolla, osoitteessa Kauppatie 109, Kauhava sekä teknisessä keskuksessa osoitteessa Päämajantie 6, Ylihärmä, puh (06) , johon myös mielipiteet asemakaavan muutoksen luonnoksesta voi jättää kirjallisina tai suullisina. Lisäksi kaava-asiakirjat ovat nähtävillä kaupungin kotisivulla. Nähtävillä olon aikana kaavaluonnoksesta pyydetään myös tarpeelliset lausunnot. Kuva. PowerParkin leirintäalue toteutetaan edessä pensasojan takaiselle peltoalueelle ulottuen taustan metsäreunaan saakka, jossa näkyy alueeseen kuuluva varastorakennus. Kuva Yliviitalantieltä etelän suuntaan. PowerParkin huvipuisto on rakentunut tien oikealle puolelle.\n6 Suunnittelutoimisto Aluetekniikka Oy Sivu 6/12 Kuva. Liittymä Yliviitalantieltä Leirintäalueelle. Taustalla näkyy alueeseen kuuluva varastorakennus Kuva. Yliviitalantieltä on leirintäalueen Oritien kohdalla liittymä myös Yliviitalantien länsipuolella olevalla PowerParkin huvipuistoalueelle johtavalle tielle.\n7 Suunnittelutoimisto Aluetekniikka Oy Sivu 7/12 8. OSALLISET Osallisia ovat kaikki ne, joiden asumiseen, työntekoon tai muihin oloihin kaavamuutos vaikuttaa: - Kaava-alueen ja siihen rajoittuvien alueiden maan- ja kiinteistöjen omistajat ja haltijat. - Kaavan vaikutusalueen asukkaat. - Kaavan vaikutusalueen työntekijät ja alueen käyttäjät. - Kauhavan kaupungin hallintokunnat - Etelä-Pohjanmaan Ely-keskus (Liikenne ja infrastruktuuri vastuualue sekä Ympäristö ja luonnonvarat vastuualue). - Etelä-Pohjanmaan pelastuslaitos - Elenia Verkko Oy Osallisilla on oikeus ottaa osaa kaavan valmisteluun, arvioida sen vaikutuksia ja lausua kaavasta mielipiteensä. 9. ASEMAKAAVAN MUUTOKSEN KUVAUS Voimassa oleva asemakaava on esitetty edellä kohdan 2 kuvassa. Asemakaava on vanhentunut asuntovaunualueen RV ja pysäköimisalueiden LPA osalta, koska koko alueen suunnitteluun on tullut uusia näkökohtia ja tarpeita. Voimassa olevan asemakaavan mukaiset korttelit 505 ja 507 muutetaan leirintäalueeksi RL ja yhdistetään korttelin 506 kanssa yhdeksi kortteliksi 505, jonka rakennusoikeus on km2. Kortteli 508 osoitetaan varastorakennusten korttelialueeksi merkinnällä TV. Leirintäkorttelin RL pinta-ala on muutoksen jälkeen n. 17,6 ha ja varastokorttelin TV pinta-ala n. 1,4 ha. Pyrkimyksenä on laatia kaava nykyistä kaavaa joustavammaksi, siten, että se mahdollistaisi paremmin alueen suunnittelun tarpeiden mukaisesti. Leirintämökkien, asuntovaunupaikkojen ja pysäköintialueiden toteuttaminen tapahtuu asemakaavaa yksityiskohtaisempien maankäytön suunnitelmien, korttelisuunnitelmien mukaisesti. Asemakaavan muutos on esitetty liitteessä 1 ja ohjeellinen yksityiskohtaisempi korttelisuunnitelmaluonnos liitteessä 2. Alueelle johtavat ajoneuvoväylät säilyvät nykyisillä paikoillaan. Oritien katualue on luonnoksessa voimassa olevan asemakaavan mukaisena katualueena, Yliviitalantien yleisen tien alue kaava-alueen liittymästä pohjoiseen kaavoitetaan katualueeksi. Alueen sisäiset ajoyhteydet rakentuvat kortteli- tai korttelinosien suunnittelun ja toteutuksen yhteydessä. Alueen vesi- ja jätehuolto toteutetaan keskitetysti erillisten kunnallisteknisten suunnitelmien mukaisesti. Leirintäalueelle voidaan rakentaa huoltorakennuksia, kioskeja, kahviloita, toimistotiloja ja muita toimintaa palvelevia rakennuksia ja rakennelmia, maksimikerrosluku II.\n8 Suunnittelutoimisto Aluetekniikka Oy Sivu 8/12 Varastokorttelin TV rakennusoikeus on yhteensä 1600 k-m2, kerrosluku II. Ympäristökeskuksen antaman lausunnon mukaan Lapuanjoen ja Kunnarinluoman kerran 100 vuodessa esiintyvän tulvan korkeus on Kunnarinluoman paalulla N60 +28,55 m. Tästä johtuva tulvavahingoille alttiiden rakennusosien alin sallittu korkeusasema on N60 +29,35 m. 10. ASEMAKAAVOITUKSEN VAIKUTUKSET MRL 9 : Vaikutusten selvittäminen kaavaa laadittaessa. Kaavan tulee perustua riittäviin tutkimuksiin ja selvityksiin. Asemakaavan muutos ei tuo oleellisia muutoksia jo voimassa olevan asemakaavan mukaisiin vaikutuksiin. Voimassa olevan asemakaavan selostuksessa on kerrottu mm. seuraavista vaikutuksista: 10.1 Vaikutukset yhteiskuntarakenteeseen: Sijoittuessaan lähelle PowerPark huvipuistoa, jonka kanssa kaava-alueella tulee olemaan yhteisiä toimitiloja, kuten pysäköinti. Alue täydentää Alahärmän taajaman toimintoja ja palveluja Vaikutukset liikenteeseen: Alue on sijaintinsa ansiosta hyvin saavutettavissa. Maantien liikennemäärät kasvavat nykyisestä muutamasta sadasta ajoneuvosta noin kaksinkertaisiksi, jos kaava-alue, myös muuttamattomilta osiltaan toteutuu kokonaisuudessaan. Nyt käsillä oleva asemakaavan muutoksen arvioidut vaikutukset liikennevirtaan ovat vähäiset. Yliviitalan yleisen tien muuttaminen kaduksi saattaa siirtää tien ylläpidon kaupungin ja valtion kesken sovittavalla tavalla valtiolta kaupungille 10.3 Vaikutukset rakennettuun ympäristöön Kaavan muutoksella ei ole mainittavia vaikutuksia rakennettuun ympäristöön. Alueen jätevedet tullaan ohjaamaan kaupungin jätevesiverkkoon ALUEEN LUONNONYMPÄRISTÖ JA MAISEMALLINEN RAKENNE Alueen luonnonympäristön ja maiseman rakenteen piirteet ilmenevät alueen ilmakuvasta. Alue kuuluu taajamarakenteeseen. Kaavan muutoksen johdosta sillä ei ole erityisiä vaikutuksia luonnonympäristöön. Erillistä luontoselvitystä ei työn yhteydessä ole tehty. Asemakaavaan merkitään istutettavat puurivit Yliviitalantien ja Kunnarinluoman varteen. Yhtenäiset puurivit kokoavat alueen ja hahmottavat sen kauempaakin katsottaessa. Sisäiset istutukset tehdään erikseen laadittavan istutussuunnitelman mukaan.\n9 Suunnittelutoimisto Aluetekniikka Oy Sivu 9/12 Kuva Kuvasta ilmenee alueen luonnonympäristön ja rakennetun ympäristön rakenne 12. SUOJELUKOHTEET Alueella ei ole erityisiä suojeltavia luonto- eikä rakennuskohteita. 13. YMPÄRISTÖN HÄIRIÖTEKIJÄT Alueen itäpuolella n. 300 metrin päässä on karja-tila ja kanala. Alueen toiminnasta, tai toiminnalle ei ole haittaa lähialueiden maatiloista. 14. NIMISTÖ Alueen nimistö muodostuu kolmesta hevosaiheisesta nimestä; Oritie, Tammapolku ja Varsapolku sekä käytössä olevista nimistä Yliviitalantie ja Kunnarinluoma. 15. ALUEEN TOTEUTUS Kaavanmuutosalue on kokonaan Lillbackan omistuksessa. Alueen omistava yritys vastaa alueen sisäisestä rakentamisesta ja ylläpidosta. Alueen rakentaminen alkaa vuonna 2013.\n10 Suunnittelutoimisto Aluetekniikka Oy Sivu 10/ YHTEYSHENKILÖT Kauhavan kaupunki Anne Ketola Jari Leivo kaavoituspäällikkö maankäyttöinsinööri (06) (06) anne.ketola(at)kauhava.fi jari.leivo(at)kauhava.fi Anna-Liisa Huhtala kaavoitusavustaja (06) anna-liisa.huhtala(at)kauhava.fi Kaavasuunnittelu: Suunnittelutoimisto Aluetekniikka Oy: Mauno Vähämäki Kaisa Porre dipl.ins. kaavan laatija ins. kaavasuunnittelija mjv(at)netikka.fi kaisa.porre(at)aluetekniikka.com\n11 Suunnittelutoimisto Aluetekniikka Oy Sivu 11/12 LIITE 1. Asemakaavan muutoksen luonnos\n12 Suunnittelutoimisto Aluetekniikka Oy Sivu 12/12 LIITE 2. Luonnos leirintäalueen sisäisestä rakenteesta (Maria Annala, RiMaria Oy)\nKauhavan kaupunki. Asemakaavan muutoksen selostus koskien päivättyä asemakaavan muutoksen karttaa\nKauhavan kaupunki ASEMAKAAVAN MUUTOS Kauhavan kaupungin Alahärmän taajamassa PowerParkin alueella Asemakaavan muutos koskee kunnanosa 404 Härmässä kortteleita 505,506,507 ja 508. Muutoksella muodostetaan\nKauhavan kaupunki. Osallistumis- ja arviointisuunnitelma koskien 10.9.2014 päivättyä asemakaavan muutoksen luonnosta\nKauhavan kaupunki ASEMAKAAVAN MUUTOS Kauhavan kaupungin keskustan Kirkonseudun asemakaava-alue kortteli 120 Osallistumis- ja arviointisuunnitelma koskien 10.9.2014 päivättyä asemakaavan muutoksen luonnosta


Venäläiskaksikko pilasi tenniksen entisen ihmelapsen olympiatarinan | Rion olympialaiset | HS\nSveitsin Timea Bacsinszkyn (vas.) ja Martina Hingisin olympiaurakka päättyi hopeamitaliin.\nSveitsiläisen tennispelaajan Martina Hingisin paluu olympianäyttämöille 20 vuoden tauon jälkeen sujui lähes täydellisesti.Hingis, 35, eteni parinsa Timea Bacsinszkyn kanssa naisten nelinpelin loppuotteluun Riossa. Artikkeliin liittyvät\nVenäläiskaksikko Jekaterina Makarova ja Jelena Vesnina pilasi kuitenkin Hingisin olympiatarinan huipennuksen.Makarova ja Vesnina nappasivat sunnuntaina pelatussa finaalissa olympiakultaa lukemin 6–4, 6–4.Nykyisin nelinpeliin keskittyvällä Hingisillä on takanaan värikäs ura.Kun Hingis edusti maataan edellisen kerran olympialaisissa vuonna 1996, hän oli vasta 15-vuotias ihmelapsi. Hingis oli samana kesänä voittanut Wimbledonin naisten nelinpelin Helena Sukován kanssa. Hänestä tuli nuorin grand slamin voittanut pelaaja.Atlantan kesäkisoissa Hingisin turnaus päättyi naisten kaksinpelin toisella kierroksella.Seuraavana vuonna Hingisistä tuli naisten maailmanlistan ykköspelaaja. Hän hallitsi naisten tennistä 1990-luvun lopulla ja voitti viisi kaksinpelin grand slamia vuosina 1997–99.Huippuvuosiensa jälkeen Hingis on lopettanut uransa kahdesti. Ensimmäisen kerran hän laittoi tennismailan naulaan vuonna 2003 lukuisten loukkaantumisten takia.Vuonna 2005 Hingis palasi pelikentille, mutta ura loppui uudestaan kahden vuoden kuluttua. Silloin syynä oli se, että hän jäi dopingtestissä kiinni kokaiinin käytöstä.Kilpailukiellon jälkeen Hingis palasi jälleen tenniskentille. Viime vuosina hän on dominoinut nelinpelissä. Sveitsiläinen on voittanut urallaan yhteensä 22 grand slamia. Niistä viisi on tullut kaksinpelissä, 12 nelinpelissä ja viisi sekanelinpelissä. Komeasta ansioluettelosta puuttuu vain olympiakulta.\nVenäjän Jelena Vesnina ja Jekaterina Makarova juhlivat olympiavoittoa.\nSveitsiläisen tennispelaajan Martina Hingisin paluu olympianäyttämöille 20 vuoden tauon jälkeen sujui lähes täydellisesti.Hingis, 35, eteni parinsa Timea Bacsinszkyn kanssa naisten nelinpelin loppuotteluun Riossa. Venäläiskaksikko Jekaterina Makarova ja Jelena Vesnina pilasi kuitenkin Hingisin olympiatarinan huipennuksen.Makarova ja Vesnina nappasivat sunnuntaina pelatussa finaalissa olympiakultaa lukemin 6–4, 6–4.Nykyisin nelinpeliin keskittyvällä Hingisillä on takanaan värikäs ura.Kun Hingis edusti maataan edellisen kerran olympialaisissa vuonna 1996, hän oli vasta 15-vuotias ihmelapsi. Hingis oli samana kesänä voittanut Wimbledonin naisten nelinpelin Helena Sukován kanssa. Hänestä tuli nuorin grand slamin voittanut pelaaja.Atlantan kesäkisoissa Hingisin turnaus päättyi naisten kaksinpelin toisella kierroksella.Seuraavana vuonna Hingisistä tuli naisten maailmanlistan ykköspelaaja. Hän hallitsi naisten tennistä 1990-luvun lopulla ja voitti viisi kaksinpelin grand slamia vuosina 1997–99.Huippuvuosiensa jälkeen Hingis on lopettanut uransa kahdesti. Ensimmäisen kerran hän laittoi tennismailan naulaan vuonna 2003 lukuisten loukkaantumisten takia.Vuonna 2005 Hingis palasi pelikentille, mutta ura loppui uudestaan kahden vuoden kuluttua. Silloin syynä oli se, että hän jäi dopingtestissä kiinni kokaiinin käytöstä.Kilpailukiellon jälkeen Hingis palasi jälleen tenniskentille. Viime vuosina hän on dominoinut nelinpelissä. Sveitsiläinen on voittanut urallaan yhteensä 22 grand slamia. Niistä viisi on tullut kaksinpelissä, 12 nelinpelissä ja viisi sekanelinpelissä. Komeasta ansioluettelosta puuttuu vain olympiakulta.


Mitä nostaa esiin urasivuilla tai työpaikkailmoituksilla? | KR-rekrytointijärjestelmä\nMitä nostaa esiin urasivuilla tai työpaikkailmoituksilla?\nOlemme viime aikoina keskustelleet paljon työnantajamielikuvasta ja pohtineet yhdessä asiakkaidemme kanssa työnantajamielikuvan ja rekrytointimarkkinoinnin maailmaa. Kuntarekry.fi -sivustolle on myös viime aikoina aktiivisesti kehitetty erilaisia mahdollisuuksia tavoittaa työnhakijoita entistä paremmin. Tämän myötä olemme kehittäneet sivustolle esimerkiksi mahdollisuudet laajennettuihin urasivuihin sekä työpaikkailmoituksiin, ja tämän myötä olemme sekä itse että yhdessä asiakkaidemme kanssa pohtineet sitä, millaista sisältöä organisaation urasivulle tai työpaikkailmoituksille kannattaa tuottaa. Jotta sisältöjen kehittämisessä päästään alkuun, on meidän hyvä tutustua aiheeseen sisäisen ja ulkoisen työnantajamielikuvan avulla.\nUlkoinen ja sisäinen työnantajamielikuva\nTyönantajamielikuva voidaan jakaa ulkoiseen ja sisäiseen työnantajamielikuvaan. Ulkoisella työnantajamielikuvalla tarkoitetaan asioita, jotka näkyvät ulospäin hakijoille jo ennen kuin hän kenties on edes ajatellut kyseistä organisaatiota työnantajana. Tähän vaikuttavat esimerkiksi organisaation palvelut, verkkosivut, sosiaalinen media ja asiakaskokemukset. Kunta-alalla mielikuvaan vaikuttavia tekijöitä voivat olla ihan arjen perinteiset asiat ja tilanteet, kuten terveyspalveluissa saatu asiakaspalvelu tai kunnan omien liikuntapalveluiden käyttäminen.\nSisäinen työnantajamielikuva taas tarkoittaa niitä asioita, joita työntekijä kokee työssään ja miten hän kokee organisaatiokulttuuriin. Voidaan siis puhua myös työntekijäkokemuksesta ja siitä, miten henkilöt kokevat viihtyvänsä töissä. Alkuvaiheessa työntekijäkokemukseen vaikuttavat myös rekrytointiprosessiin liittyvät asiat, kuten miten työhönottoprosessi sujui ja miten uuden työntekijän perehdytys hoidetaan. Sisäiseen työnantajamielikuvaan voivat siis vaikuttaa hyvinkin monet asiat, kuten työkaverit, oma tiimi, tiimihenki, työntekijän sopivuus tiimikulttuuriin, työympäristö, esimiehet, käytössä olevat järjestelmät tai mahdolliset työkalut, urakehitys ja koulutusmahdollisuudet.\nLue myös: Työnantajamielikuva ja kannaattaako siihen panostaa\nSisäinen työnantajamielikuva vaikuttaa vahvasti myös ulkoiseen\nUlkoisen ja sisäisen työnantajamielikuvan ero on melko selkeä, mutta ne linkittyvät kuitenkin vahvasti toisiinsa. Mikäli sisäinen työnantajamielikuva eroaa ulkoisesta, eli vaikkapa työntekijät eivät koe, että heidän työtään arvostetaan, organisaation arvot ovat toista kuin on kerrottu tai rekrytointiprosessin aikana annetut lupaukset eivät pidä paikkaansa, heijastuu se väistämättä negatiivisesti myös ulkoiseen työnantajamielikuvaan. Mikäli työntekijä ei viihdy töissään tai kokee, että hänen työtään ei arvosteta, voi se hyvinkin vaikuttaa töistä suoriutumiseen tai vaikkapa yksittäiseen asiakaspalvelutilanteeseen. Tämä voi näkyä esimerkiksi siten, että henkilö, joka jonain päivänä voisi olla organisaatiolle potentiaalinen työntekijä, saakin huonon kokemuksen ihan perus arjessaan kyseisestä organisaatiosta ja työnantajamielikuva muuttuukin aiempaa huonommaksi.\nIlman, että tutkitaan ja koitetaan parantaa sisäistä työnantajamielikuvaa, voi ulkoisen työnantajamielikuvan kehittäminen olla haastavaa. Jos sisäinen mielikuva on huono, tulee ulkoisesta työnantajamielikuvan tekemistä helposti irrallista tekemistä, joka ei välttämättä perustu todellisuuteen. Näin ollen työnantajamielikuvasta ja rekrytointimarkkinoinnista voi tulla ”päälle liimattuja kiiltokuvia”, jotka irtoavat viimeistään siinä vaiheessa, kun kyseinen henkilö on rekrytoitu organisaatioon töihin. Aloita siis urasivujen tai muiden sisältöjen tekeminen siitä, että tutkit miten nykyiset työntekijäsi viihtyvät teillä töissä ja mitä he sanovat teistä työyhteisönä. Tätä kautta löydetään hyvin myös sisältöjä urasivuille tai työpaikkailmoituksille ja voidaan kertoa työnantajasta totuuden mukaista kuvaa myös hakijoille.\nLue myös: 70% mielestä kunta-alan työpaikkailmoituksissa on parantamisen varaa\nMillaisia asioita työstä ja organisaatiosta kannattaa nostaa esille\nKunta-alalla olemme usein törmänneet siihen ongelmaan, että organisaatiot ovat hyvin laajoja, jolloin työmahdollisuuksista kertominen voi olla haastavaa. Valitettavan usein juuri työnhakijoille suunnattuja sisältöjä ei ole tehty tai ne on kopioitu turisteille tai kuntaan muuttaville henkilöille ja sitä kautta vain napattu osaksi työnantajasivua. Näin ollen monilla potentiaalisilla työnhakijoilla voi olla hyvinkin vaikea ymmärtää millaisia toimialoja, yksiköitä tai työtehtäviä kyseisessä kunnassa voisi olla tarjolla. Tämä ei välttämättä myöskään avaudu kovin hyvin yksittäiseltä työpaikkailmoitukselta, jos teksti on hyvin geneerinen tai työn kuvausta ei ole mietitty tarkkaan. Työpaikkailmoitukset voivat helposti jäädä sellaisiksi, että työn sisältö tai mahdollisuudet eivät avaudu hakijalle. Myöskin kunta-alalla paljon käytettävät kelpoisuusehdot voivat olla työnhakijalle hepreaa tai tehdä työpaikan kuvauksesta helposti liian vaativan, jolloin hakija kokee, että hänellä ei riitä osaaminen kyseiseen tehtävään.\nTyönhakijat ovat nostaneet selkeästi tärkeimmäksi asiaksi työpaikkailmoituksella työtehtävän esittelyn ja työpaikkailmoituksen tekstin tyylistä toivottiin, että se olisi mieluusti virallista ja selkokielistä. Tästä voitaneen päätellä sitä, että työnhakijaa oikeasti kiinnostaa työpaikkailmoituksella se, mitä hän kyseisessä työtehtävässä tulisi tekemään. Työnhakija siis oikeasti kaipaa informaatiota, millaista työ ja arki kyseisessä työpaikassa on. Huumoria ja muita keinoja voi myös toki käyttää, kunhan ne eivät vie liikaa tilaa oikealta asialta.\nLue myös: Kunta-alan työnantajamielikuva\nPyri luomaan informatiivista sisältöä\nSekä urasivuilla, jonka avulla halutaan kertoa laajemmin mahdollisuuksista, että työpaikkailmoituksella, missä haetaan tekijöitä yksittäiseen tehtävään, kannattaa liikkeelle lähteä siitä, mitä organisaatiossa oikeasti tehdään. Lisäksi on hyvä avata, millaista työyhteisön oma arki on ja millaisia uramahdollisuuksia organisaatio voi tarjota. On myös hyvä muistaa, että usein työ on tekijälleen muutakin kuin työtä, eli ne pienet asiat myös arjen keskellä kannattaa nostaa esiin. Lisäksi voi kertoa, mitä hyviä käytäntöjä työyhteisön arjesta löytyy tai miten mahdollistetaan se, että työ ei ole pelkkää peruspuurtamista, vaan siellä on myös muutakin, kuten koulutus- tai kehittymismahdollisuuksia. Näitä asioita voi selvittää tutkimalla sisäistä työnantajamielikuvaa.\nKunta-alalla työn merkityksellisyys ihmisten arkeen on sellainen asia, mitä kannattaa tuoda esiin. Kunta-alalla ylläpidetään ja kehitetään kunnan palveluita, joita jokainen asukas voi käyttää ja vaikutetaan näin ollen jokaisen kuntalaisen arkeen. Kunta-alalla organisaatiot ovat hyvin laajoja, jota kannattaa käyttää vahvuutena kertomalla sekä työnantajan monipuolisuudesta ja erilaisista mahdollisuuksista. Myös yksittäiset työtehtävät voivat olla paljon monipuolisempia kuin moni uskoisi. Usein urasivuilla tuodaan esille myös organisaation arvoja. Näitä kirjatessa kannattaa pohtia näkyvätkö ne oikeasti arjen tekemisessä.\nJa ehkä viimeisenä asiana kuitenkin kannattaa muistaa, että kaikille merkityksellistä ei välttämättä ole se, että on mahdollista kehittyä uralla tai kouluttautua. Joillekin ihmisille voi hyvinkin riittää se, että pääsee tekemään perusduunia, olemaan oma itsensä ja saamaan siitä palkkaa. Vaikka töissä vietetäänkin valtaosa päivistä, kaikki eivät kaipaa haasteita ja kehittymismahdollisuuksia ja jatkuvaa kouluttautumista, vaan he haluavat käydä töissä niin sanotusti kasista neljään, jonka jälkeen he voivat tehdä muita asioita. Toisin sanoen joskus voi olla ihan paikallaan tuoda esille yksinkertaisesti sitä, että meillä voit tehdä töitä omalla tavallasi ja olla täysin oma itsesi.\nLue myös: Kunta-alan houkuttelevuus työnhakijamarkkinoilla\nHaluatko kuulla lisää Kuntarekryn laajennetusta urasivusta tai työpaikkailmoituksista? Laita meille viestiä ja kerromme mielellämme lisää!\nTissari Sari 2021. Yrityksen työnantajakuvaa selvittämässä: hakijakokemuksesta työntekijäkokemukseen. Hämeen ammattikorkeakoulu. https://www.theseus.fi/handle/10024/496615\nHelminen Kaisa 2021. ”Halutaan super-hyper-ihmisiä töihin”: Työnhakijoiden ja työnantajien näkemyksiä kunta-alan työpaikkailmoituksista. Vaasan yliopisto. https://osuva.uwasa.fi/handle/10024/12558


Villa Tumppu: joulukuuta 2013\nMade of Sundays tekee valloittavia seinätarroja. Ihastuimme ninjalintuihin ja halusin laajentaa teemaa muuallekin sisustukseen. Niinpä syntyivät nämä pöppikset, joissa on sama tomaatinpunainen väri kuin seinässämme.\nLähettänyt em klo 1.11 0 kommenttia\nTällainen villapaita syntyi vielä joulupakettiin.\nOhje on Novitalta, tosin sovelsin kuviointia hieman erilaiseksi. Lankana Nalle, jota kokoon 92 cm kului oranssia vajaa 200 g ja keltaista jämät.\nLähettänyt em klo 0.59 0 kommenttia\nTunnisteet: lastenvaatteet, neule\nPerjantai-illan askartelujen tuloksena syntyi uusi kettupaita. Edellinen on kuulemma jo pieni.\nKetun nenä meni vähän liian ylös, joten koko naama vähän vinksahti. Kaipa tässä vähitellen kehittyy kuitenkin?\nPallotrikoo Eurokankaasta, velour Royal-tuotteesta ja paidan kaava Suuri Käsityö -lehti 1/2009 (nro 15, T-paita).\nLähettänyt em klo 8.56 0 kommenttia\nTällä viikolla olen vauhdissa. Eilen syntyi mörköpaita ja tänään pöllöpaita. Tämä valloittava pöllötrikoo löytyi Eurokankaasta. Kaava Suuri Käsityö -lehdestä 1/2009 (nro 15, T-paita).\nAiemmin sunnuntaina tein viimein jotain valmista ensimmäisistä aplikointikokeiluista (1, 2). Niistä syntyi kaksi kauppakassia.\nLähettänyt em klo 11.03 0 kommenttia\nTällaista syntyi tänään. Aika makea tuli, vaikka itse sanonkin.\nToivottavasti on sopiva. Jos ei, niin pitää laittaa kiertoon ja tontut tekevät uuden. Trikoot ovat eurokankaasta ja applikaation velour royal-tuotteelta. Kaavana on Suuri Käsityölehden 1/2009 kaava nro 15 T-paita. Suurensin tosin kaavaa vielä yhtä pykälää isommaksi kokoon 128 cm.\nLähettänyt em klo 12.27 0 kommenttia\nSyksyn aikana on syntynyt oranssinen pitsineule.\nOhje on Suuri Käsityö -lehdestä. Lehdet lojuvat muuttolaatikossa, joten tarkistan numeron myöhemmin. Käytin lankana Novitan Nalle lankaa, jota kului hieman yli 600 g. Koska lanka oli ohuempaa, kuin ohjeessa mainittu, tein paidan yhtä kokoa isompana.\nLähettänyt em klo 3.46 2 kommenttia


Uusrenessanssipalatsi Erottaja2 avautuu yrityksille – kaupunkilaisille tarjolla muun muassa kansainvälisen designin näköalapaikka Skanno - Trevian\nUusrenessanssipalatsi Erottaja2:n laaja peruskorjaus on loppusuoralla ja toimitilat alkavat täyttyä yrityksistä kesäkuussa. Kaupunkilaisille historialliset tilat tarjoavat muun muassa designelämyksiä, sillä erityisesti italialaisista huonekaluistaan tunnettu Skanno avaa uudistuneen showroominsa rakennuksen toiseen kerrokseen. Luvassa on myös laajaa ravintolatarjontaa.\nUusrenessanssipalatsi Erottaja2 avaa ovensa yrityksille kesäkuussa, kun 1,5 vuotta kestänyt peruskorjaus saadaan päätökseen ja vuokralaiset pääsevät muuttamaan uudistettuihin toimitiloihin. Historiallinen rakennus tarjoaa heti elämyksiä myös kaupunkilaisille. Ensimmäisten joukossa rakennukseen muuttaa kansainvälistä muotoilua tarjoava Skanno, jonka valikoimasta löytyy maailman parhaimmistoon lukeutuvia huonekaluvalmistajia sekä -suunnittelijoita.\nSkanno halusi tilat uniikista ja inspiroivasta ympäristöstä, joka mahdollistaa työskentelyn yhdessä asiakkaiden ja yhteistyökumppaneiden kanssa.\n– Haluamme luoda keskustan sykkeeseen paikan unelmoinnille, jonka keskiössä ovat laadukkaat designhuonekalut historiallisen arkkitehtuurin ympäröiminä. Olemme innoissamme, että alkukesästä pääsemme avaamaan ovet uudistuneeseen showroomiin ja esittelemään yli 40 merkin valikoimaamme, sanoo Skannon toimitusjohtaja Pirkko Tahkola.\nPoikkeuksellinen rakennus tarjoaa käyttäjälähtöisiä tiloja\nErottaja2:een on rakennettu modernit standardit täyttäviä toimistoja rakennuksen historiaa ja arkkitehtonisia erityispiirteitä vaalien. Kiinteistössä on korkealuokkaisia toimistoja, joiden tilaratkaisuissa on panostettu erityisesti käyttäjälähtöisyyteen. Erottaja2 sopii erinomaisesti pääkonttorikäyttöön mutta myös pienemmille yrityksille.\n– Tiloissa on vahvasti historiallisen rakennuksen tuntu, mutta ne on uudistettu taidokkaasti ja vanhaa vaalien. Tilat antavat erinomaiset edellytykset modernille työelämälle ja hybridityöskentelylle, sanoo liiketoimintajohtaja Elisa Loitto Trevianilta.\nErottaja2:ssa on erilaisia ja eri kokoisia tiloja, jotka mahdollistavat sekä tiiviin ryhmätyöskentelyn että keskittymistä vaativan työn rauhallisessa ympäristössä. Tilat taipuvat moneen käyttöön ja niiden toimintoja voi helposti muokata kalustuksella. Moderni talotekniikka luo edellytykset sille, että etätyötä tekevät saadaan sujuvasti mukaan kaikkeen työskentelyyn.\n– Olemme toistuvasti olleet vaikuttuneita tavasta, jolla muun muassa Milan Design Weekillä moderni design sulautuu osaksi vanhoja palatseja ja haluammekin nyt tuoda palan tätä kokemusta myös Helsingin kaupunkikuvaan. Erottaja2 tilana mahdollistaa meille uudenlaisen, kodinomaisen showroom-konseptin luomisen, jossa laadukkaat tuotteet pääsevät oikeuksiinsa, Tahkola sanoo.\nRikastuttaa Helsingin keskustan ravintolatarjontaa\nHelsingin Erottajalla sijaitsevaan kiinteistöön on tulossa myös laajaa ravintolatarjontaa. Katutasoon avattavat ravintolat palvelevat talossa työskenteleviä sekä rikastuttavat Helsingin sydämen ravintolatarjontaa.\n050 4075 222\nSkanno on vuonna 1946 perustettu designalan perheyritys, joka tarjoaa intohimoista muotoilua maailman parhaimmistoon kuuluvilta valmistajilta kuten Ligne Roset, Minotti ja B&B Italia. Skannon ammattitaitoiset sisustussuunnittelijat auttavat löytämään asiakaskohteisiin sopivat ratkaisut sekä huonekalut, joiden korkea laatu kestää aikaa ja käyttöä. www.skanno.fi


Ajoneuvot Huutokauppahelmet 24.7.2021\nTämä uniikki Porsche 917 K osallistui Le Mansin 24 tunnin ajoon sekä kilpailussa että elokuvissa. Toivottavasti Steve McQueen on tuttu nimi.\nMikäli et pysty kukistamaan heitä, liittoudu. Porsche halusi saavuttaa Le Mansin 24 tunnin ajon voiton, mutta voittoa ei tuntunut heltiävän millään. Tämä on tarina siitä kuinka Porsche 917 voitti radalla ja Porsche 917 K Steve McQueenin elokuvassa.\nJW Automotive Engineering nousi tärkeäksi nimeksi moottoriurheilussa vastattuaan Fordin kahdesta Le Mans voitosta vuosina 1968 ja 1969. Näistä jälkimmäinen oli Stuttgartissa erityisen kivulias, kun Ickx/Oliver ja GT40 päihitti 24 tunnin kilvanajon jälkeen tehtaan Porsche 908:n ja Hermann/Larrousse -parin vain hieman yli 100 metrin erolla. Tuntui kuin Porsche ei tulisi ikinä voittamaan Le Mansia.\nSamaan aikaan JW Automotive Engineering etsi jo uutta kilpuria seuraava vuotta varten ja Porsche halusi valjastaa tämän osaamisen omaan käyttöönsä. Yhteistyötä tehtiin täydellä tehtaan tuella Gulf-Porsche-vaakunan alla. Tallin johdossa jatkoi kunnioitusta herättänyt John Wyer ja hänen apunaan toimi vain hieman vähemmän uhkaavan ulosannin omannut David Yorke.\nYhteistyö alkoi uskomattomalla tavalla, kun JW Automotiven tallin autot voittivat viisi ensimmäisestä kuudesta kisasta, joihin lukeutui myös maineikas Daytonan 24 tunnin ajo. Le Mansiin he ilmoittivat kaksi 4,9-litraisella moottorilla varustettua autoa (917-016 ja 917-017/004) kuljettajinaan Pedro Rodriguez/Leo Kinnunen ja Jo Siffert/Brian Redman.\nKolmas auto oli uusi 4,5-litraisella moottorilla varustettu 917-026 ratissaan David Hobbs sekä moninkertainen ratamoottoripyöräilyn maailmanmestari Mike Hailwood. Juuri tuo viimeksi mainittu runkonumeron 917-026 Porsche 917 K on nyt huutokaupattavana, mutta emme ole vielä ehtineet edes aloittaa sen upeaa tarinaa.\n1970 Porsche 917 K – RM Sotheby’s\nVuoden 1970 Le Mansin 24 tunnin ajon lähtölista on eräs kaikkien aikojen upeimpia asettaen vastakkain kahdeksan Porsche 917 ja peräti yksitoista Ferrari 512 -kilpa-autoa. Pitkällä perällä muotoiltu Porsche Salzburgin 917 Langheck nappasi Elford/Ahrens -parin ohjastamana paalupaikan ajalla 3 minuuttia 19 sekuntia ja 8 kymmenystä, näin tuo rata kierrettiin ensimmäistä kertaa alle 200 sekunnin ja yli .\nSitä seurasi tehtaan Ferrari 512 (Vaccarella/Giunti), kolmanneksi sijoittui 917 Siffert/Redman ja viidenneksi Rodriguez/Kinnunen. Tarinamme kannalta keskiössä oleva pari Hobbs/Hailwood sijoittui kovassa seurassa kunnioitettavasti kymmenenteen ruutuun.\nElford heilutti tahtipuikkoa alusta alkaen sekä Siffertin ja Rodriguezin että Ferrarin tehdaskuljettajien Merzarion ja Vaccarellan edellä. Hobbs sai loistavan lähdön nousten peräti viidenneksi ennen ensimmäistä tankkausta. Rodriguezin aikainen kesketys nosti Hobbsin autolla 917-026 jo neljänneksi.\nHeti ensimmäisen kuljettajanvaihdon jälkeen pari onnistui kipuamaan jo kolmannelle sijalle, mutta katastrofi odotti jo kulman takana. Hailwood kieltäytyi tulemasta varikolle vaihtamaan sadekelin renkaat rankan sateen alettua – hän halusi välttämättä jatkaa välikelin renkailla. Tämä päätös mahtoi kalvata mieltä hänen loppuelämänsä ajan.\nMike the Bike menetti auton hallinnan Dunlopin mutkassa kierroksella 49 luisuen Facettin ohjastaman Alfa T33/3:n kylkeen. Vaikka 917-026 selvisi varsin pienin vaurioin, oli lopputuloksena keskeytys.\nHailwood joutui laahustamaan takaisin varikolle tunnetusti suorasanaisen tallipäällikkönsä Wyerin nuhdeltavaksi. Hän ei ollut varsinaisesti hyvällä tuulella kahden kolmanneksen tallin autoista keskeytettyä kilpailu ennen ensimmäistä neljännestä. Hailwood ei ajanut enää toiste tälle tallille.\nKaiken kukkuraksi Siffert/Redman -pari joutui keskeyttämään seitsemän kierroksen johtomatkalta muutama tunti puolen yön jälkeen moottorin hajottua ja Elford/Ahrens koki saman kohtalon kuusi tuntia myöhemmin. Ferrarien yritys hajosi sekin kappaleiksi.\nNäin kaikkien yllätykseksi toinen Salzburg-Porsche (Attwood/Hermann) nappasi erittäin muistettavan voiton. Tallipäällikkö Wyer tiesi takuuvarmasti, että voittoauto sijoittui aika-ajoissa viisi lähtöruutua auton 917-026 taakse ja oli kilpailussakin keskeytyshetkellä kaksi sijaa takana.\nSteve McQueen ja Le Mans\nOsin hyvinkin hämmentäen tuon kilpailun ajan seassa liikkui myös Porsche 908 kamera-autona. Se tallensi aitoa kilpailua käytettäväksi Steve McQueenin tulevaan kilpailusta kertovaan elokuvaan. Tuo elokuva nimettiin hyvin kuvaavasti ja yksinkertaisesti: Le Mans.\nMoottoriurheilua rakastaneen McQueenin intohimoprojekti Le Mans teki kaikkensa kuvatakseen äärimmäisen tarkasti huippuluokan kestävyyskilpailuiden jokaista osa-aluetta. Lopputulos yhdistelee taitavasti aitoja vuoden 1970 kilvassa kuvattuja kohtauksia jälkikäteen näyteltyihin studio-otoksiin ja vaikka elokuvassa on kovin vähän vuorosanoja se keräsi mittavasti kehuja realismistaan ja upeista otoksista.\nElokuvassa McQueenin näyttelemä henkilöhahmo Michael Delaney ajaa elokuvassa useampaakin Porschea, mutta juuri runkonumeron 917-026 Porsche 917 K kohotetaan valkokankaan vaihtoehtotodellisuudessa Le Mansin voittajaksi. Näin kyseessä on kuolematon klassikko.\nTuon jälkeen kori 917-026 palasi JW Automotiven hoiviin, jossa se purettiin ja uusi auto rakennettiin tehtaalta tilatun uuden korin (917-031) ympärille. Käytännöllisistä syistä tuo uusi kori numeroitiin vanhalle tunnukselle (026) ja tämä on myös dokumentoitu vuodelta 1970 olevaan kirjeeseen. Tuo uusiksi rakennettu auto jatkoi kilpakäytössä kahden vuoden ajan.\nTällä aikaa Hobbsin ja Hailwoodin Le Mansissa ajama kori sai vastaavasti tunnuksen 031 ja palasi Porschelle, jossa se korjattiin varaosakäyttöä varten. Tuosta korista Porsche rakensi vuonna 1971 Porsche 917 Spyderin 5,0-litraisella moottorilla, jonka moottorinumero oli sama (917-031). Tämän yksilön historia tunnetaan tänäkin päivänä ja siihen viitataan tästä eteenpäin autona 917-031/026.\nValmistumisensa jälkeen Team Shell Heckersbruch aloitti sillä vuoden 1971 Interserie-sarjan. Se kiersikin näitä ratoja vielä vuonna 1973 säilyen yllättävänkin kilpailukykyisenä taitavien mekaanikkojen ja upeiden kuljettajien ansiosta alati vahvemmin turboahdettuihin moottoreihin siirtyneitä kilpakumppaneita vastaan.\nVielä 1974 sitä saatettiin käyttää kilpailuissa, mutta auto eläköityi pikkuhiljaa harrastajien talleihin. Joskus 80-luvun lopulla 917-031/026 entisöitiin ja entinen tehtaan 917 moottorimekaanikko Gustav Nietsche rakensi moottorista 5,4-litraisen ja dynotulokseksi saatiin 628 hevosvoimaa. Omistaja nauttikin autosta radoilla erilaisissa tapahtumissa vuosikymmenten ajan.\nTunnettu entisöijä Paul Lanzante päästettiin auton kimppuun budjetista murehtimatta nykyisen omistajan aikana. Autoon etsittiin useita alkuperäisiä käyttämättömiä varaosia ja se palautettiin coupéksi alkuperäiseen Porsche 917 K asuun, jossa sillä kilpailtiin vuoden 1970 Le Mansissa ja siten myös valkokankaalla. Interserien ajoilta peräisin oleva 12-sylinterinen moottori on tosin jätetty 5,4-litraiseksi.\nAuton mukana toimitetaan kuitenkin myös siihen kuuluva 917 Spyder kori, joka on entisöity. Tämä tarjoaa tulevalle omistajalle mahdollisuuden palauttaa auto tuohon vuoden 1971 Interseriessä esiintyneeseen asuun milloin tahansa. On helppoa todeta kyseessä olevan täysin poikkeuksellinen autoyksilö moottoriurheilun, ja siihen liittyvän elokuvateollisuuden, historiasta.\nAlla vielä listaus tällä yksilöllä ajetuista kilpailuista tuloksineen.\n29 August 1971 Mendig – Sports Racing Prototypes Jürgen Neuhaus 1 1\nTeksti: Henri Posa, Kuvat: Nat Twiss & Phil Norton / RM Sotheby’s, Lähde: RM Sotheby’s


- Palveluita käytetään aidosti ja operaattoreiden arpu (arpu = average revenue per user eli keskimääräinen käyttäjäkohtainen tuotto) kasvaa. Sähköposti on edelleen käytetty sovellus, mutta myös navigaatiopalvelut yleistyvät.\nAktiiviset käyttäjät saattavat Turkin mukaan olla viidenneksen hereilläoloajastaan yhteydessä verkkoon. Hän muistuttaa, että 3G on vain yksi langaton verkkojärjestelmä. Meneillään on eri järjestelmien konvergoituminen.\n- Japanissa on isoja pelureita, jotka investoivat palveluinfraan, vaikkei asiakkaita vielä ole. Japani on urbaani maa, jossa palveluiden hyödyntäminen vaikkapa pitkillä työmatkoilla on luontevaa.\n4G on Turkin mielestä evoluution tulos, jota testaillaan sen tultua ulos laboratorioista. Siinä ei ole samanlaista markkinahumua kuin esimerkiksi Suomen 3G:ssä, josta on täällä puhuttu kuin paraatiovet olisivat auenneet.\nTekniseen evoluutioon kuuluu, että verkot saavat lisää taustaälyä ja transaktioiden hallintajärjestelmät kehittyvät. Myös tele- ja lähetysverkkojen konvergoituminen on Japanissa alkanut.


Luonnonvarakeskus tutkii ponttonirysästä vapautettujen lohien eloonjäämistä Pohjanlahden rannikolla - SAKL\ntouko 28, 2020 Ajankohtaista\nTutkimukseen liittyvät lohien merkinnät tehdään touko–kesäkuussa Selkämerellä Porin-Merikarvian edustalla, Etelä-Perämerellä Luodon edustalla ja Pohjois-Perämerellä. Merkkien palauttamisesta maksetaan kalastajille palkkio.\nEuroopan komission asettama poikkeus saaliin purkamisvelvoitteesta koskien Itämeren lohen vapauttamista rysästä umpeutuu vuoden 2020 lopulla. Siksi ponttonirysistä (PU-rysä) vapautettujen lohien tutkiminen on nyt tärkeää. PU-rysistä on tullut käytetyimpiä lohipyydyksiä koko Itämerellä, mutta PU-rysistä vapautettujen lohien eloonjäänti voi poiketa merkittävästi perinteisistä rysistä vapautettujen lohien eloonjäännistä.\n”Viimeaikaisten ruotsalaisten tutkimusten perusteella PU-rysästä vapautettujen lohien eloonjäänti on ollut oleellisesti pienempi kuin aikaisemmissa tutkimuksissa, joissa lohet on vapautettu perinteisistä rysistä”, kertoo Luonnonvarakeskuksen tutkija Timo Ruokonen.\nUusissa tutkimuksissa on ollut mukana ruotsalaisia kalastajia, joiden käytänteet eivät kaikilta osin vastaa suomalaisten kalastajien toimintatapoja. Nyt käynnistyneellä tutkimuksella täydennetään olemassa olevaa tietoa ottamalla huomioon suomalaisten kalastajien toimintatavat sekä pyynnin alueellinen ja ajallinen jakautuminen.\nVapautettavien lohien eloonjääntiä tutkitaan merkitsemällä PU-rysistä vapautettavia rasvaevällisiä luonnonlohia yksilömerkillä yhteistyössä rannikon rysäkalastajien kanssa. Lohien merkinnät tehdään touko-kesäkuussa Selkämerellä Porin-Merikarvian edustalla, Etelä-Perämerellä Luodon edustalla ja Pohjois-Perämerellä. Työ etenee lohien nousun mukana kohti pohjoista.\n”Merkityistä lohista tarkastellaan myös mahdollisia ulkoisia vaurioita. Näitä tietoja kerätään lohien kunnon ja terveydentilan selvittämiseksi yhteistyössä Ruokaviraston kanssa”, Ruokonen kertoo.\nMerkitty lohi kannattaa vapauttaa takaisin mereen\nKuvat: Timo Ruokonen / Luke.\nTimo Ruokonen, tutkija, Luonnonvarakeskus, puh. 0295 322 389, sähköposti timo.ruokonen@luke.fi.\nPetri Suuronen, ohjelmapäällikkö, Luonnonvarakeskus, puh. 0295 322 068, sähköposti petri.suuronen@luke.fi.\nLähde: Luke 28.5.2020


Sää Qatar - tarkka ja yksityiskohtainen sääennuste Qatar tänään, huomenna ja viikon.\nSääennuste Qatar maa\nAbu SamrahAl DaayenAl KharraraAl KhorAl RayyanAl RuwaisAl WakrahAl-GhuwayriyahAl-JumayliyahAl-ŠamalAsh Shaqra'Ash-Shahaniyah\nQatarin valtio (arab. دولة قطر, Daulat Qaṭar) eli Qatar (arab. قطر) on pääosin autiomaan peittämä emiirikunta Arabian niemimaan kaakkoisosassa. Qataria rajaavat Saudi-Arabia ja Persianlahti. Alle miljoonan asukkaan öljyvaltio Qatar on pienuudestaan huolimatta yksi maailman rikkaimmista valtioista. CIA:n The World Factbookin mukaan Qatarilla oli vuonna 2009 maailman toiseksi suurin bruttokansantuote henkeä kohden, 119 500 Yhdysvaltain dollaria – vain Liechtenstein oli sitä edellä.\nQatarin pinta-ala on noin 11 586 neliökilometriä ja pääkaupunki Doha. Maassa sijaitsee suuri Yhdysvaltojen ilmavoimien tukikohta. Qatar on OPECin jäsen.\nMaan suuntanumero: +974\nKoordinaatit: Leveysaste: 25°30'0" N; Pituusaste: 51°15'0" E;\nAliakset (Muilla kielillä): Bahasa Indonesia: QatarDeutsch: KatarEnglish: QatarFrançaise: QatarItaliano: QatarNederlands: QatarNorsk bokmål: QatarPolski: KatarPortuguês: CatarRomână: QatarSlovenčina: KatarSuomi: QatarSvenska: QatarTürkçe: KatarΕλληνικά: ΚατάρБеларуская: КатарБългарски: КатарЕspañol: QatarРусский: КатарУкраїнська: Катарالعربية: قطرفارسی: قطرहिन्दी: क़तार中國: 卡塔尔日本語: カタール한국어: 카타르


200406553 - Taloussanomat - Ilta-Sanomat\nNaiset mukaan tekniikkatalkoisiin\nJulkaistu: 20.10.2004 10:38\nOpetusministeri Tuula Haatainen on huolestunut suomalaisten it-yritysten miesvaltaisuudesta. Hän haluaisi naisia erityisesti tietotekniikkayritysten johtoon.\n– Naisten mukaantulo it-yrityksiin ei varmasti vähentäisi työn tuottavuutta. Ei ole hyvä, jos työyhteisö on sukupuolisesti vinoutunut, ministeri puhui tasa-arvoasiain neuvottelukunnan seminaarissa.\nTutkimusten mukaan organisaatiot ovat tuloksellisempia ja tehokkaampia, jos sukupuolirakenne on tasainen. Haatainen patistikin kouluja innostamaan tyttöjä opiskelemaan tietotekniikkaa jo ala-asteella.\nTytöille tulisi järjestää tietotekniikkakoulutusta, joka olisi kommunikaatioon ja ryhmäviestintään ohjaavaa. Tutkimusten mukaan tytöt innostuvat tietotekniikasta välineenä, kun poikia taas kiinnostaa tekniikka itsessään.\nJos annamme tyttöjen jäädä sivuun tietotekniikan opiskelusta, teemme suuren virheen, ministeri painotti.\nHän haluaisi nähdä tyttöjen valloittavan perinteisesti poikien hallitsemia tietotekniikan osa-alueita kuten pelejä, laitetekniikkaa, ohjelmointia ja verkkoja.\nMaija Haavisto on yksi harvoja suomalaisnaisia, jotka ovat päässeet tietotekniikkatapahtuma Assemblyssä palkintopallille asti. Helsinkiläinen, 20-vuotias tietokonelehden freelancer-toimittaja sai oman koneen kuusivuotiaana.\nMaija Haavisto myöntää, ettei hän itsekään ole varsinaisesti tekniikkaan hurahtanut vaan siihen, mitä sillä saa aikaan.\n– Olen innostunut kuvien tekemisestä. En ole mikään koodaaja, vaan käytän kuvien tekemiseen kuvankäsittelyohjelmia. En ole itsekään erityisesti laitteiden sielunelämästä kiinnostunut vaan olen softapuolen ihmisiä.\nHän suhtautuu luottavaisesti tyttöjen esiinmarssiin tietotekniikka-alalle.\n– Tytöt ovat tajunneet, että koneet eivät ole pelkästään tylsiä. Aikaisemmin ne olivat sitä, mutta nyt niillä pääsee nettiin ja keskustelupalstoille. Paikkoihin, mistä tytöt innostuvat.\nNaisten vähäinen innostus tekniikalla leikkimisestä näkyy alan kisoissa. Tietotekniikan olympialaisiin osallistui 300 kilpailijaa, joista vain kuusi oli tyttöjä. Sama ilmiö näkyy Assembly-tapahtumassa.\n– Tänä vuonna lähes kuudenkymmenen jaetun palkinnon saajien joukossa oli kolme naista. Viime vuonna naisia oli yksi, joten kehitys näyttää hyvältä, pääjärjestäjä Pekka Aakko vitsailee.


Marttilan Murto - Seuratyöntekijä\nEtusivu »Seuratyöntekijä »\n17.5.2018 20:03 Uutiset / Palloilu etusivu\nMarttilan Murtoon kesäksi uusi seuratyöntekijä!\nOlen Ann-Marie Marttilan Murron uusin tulokas. Tätä tekstiä kirjoittaessa Murron riveissä takana on vasta muutama päivä. Tässä ajassa olen jo ehtinyt vaikuttua Marttilan tarjoamista urheilupuitteista!\nKiinnostukseni urheilua ja liikuntaa kohtaan alkoi jo lapsena. Olenkin ahkerasti harrastanut useita urheilulajeja, joista kamppailulajit veivät mennessään. Olen edustanut Suomen karatemaajoukkuetta vuosina 2007-2015, näistä vuosista parhaimpina saavutuksina jäi käteen U21 EM-pronssi ja aikuisten EM 7.sija. Tänä aikana olen myös työskennellyt Suomen Karateliitossa projektityöntekijänä, ja valmistunut Pajulahden Urheiluopistosta liikuntaneuvojaksi. Valmistumiseni jälkeen olen työskennellyt Salossa SalPassa junioripäällikkönä ja Prisma-Liiga vastaavana.\nUrheilujärjestössä työskentely on sitä, mitä olen aina halunnut tehdä. Haluan olla mukana tekemässä työtä laadukkaan ja tavoitteellisen seuratoiminnan eteen. Uskon että työskentelyni täällä antaa minulle siihen mahdollisuuden!\nNähdään urheilun merkeissä!\nOttelutUutisarkistoMateriaalipankkiLinkitVieraskirjaVarustepörssi (2) Tietosuojaseloste\n© Marttilan Murto


Korkeakoulupolitiikkaa eteläpohjalaisittain | Pasi Kivisaari\nOlin mukana viettämässä Seinäjoen yliopistokeskuspäivän juhlaa torstaina 31.1.2019. Ohjelmassa kuultiin mm. Etelä-Pohjanmaalla aloittaneita Epanet-professoreita ja Seinäjoen yliopistokeskuksessa viime vuonna väitelleitä tutkijoita.\nKuluneen sanonnan mukaan vasta yliopisto tekee kaupungin. Seinäjoen tai Etelä-Pohjanmaan yliopisto elää vain haaveissa. Oman yliopiston tuomia etuja ei ole jääty itkemään, vaan vastaavat edut on hankittu toista kautta. Minä itte -asenne on otettu käyttöön ja on rohkeasti lähdetty kokeilemaan uutta.\nEtelä-Pohjanmaan korkeakouluyhdistyksen, Seinäjoen yliopistokeskuksen ja Seinäjoen ammattikorkeakoulun ennakkoluulottomalla yhteistyöllä on maakuntaan rakennettu laajat mahdollisuudet korkeakouluopintoihin ja runsaasti laadukasta tutkimusta.\nSeAMK:ssa on noin 5000 opiskelijaa. Vuosittain valmistuu noin 800 opiskelijaa kymmeniltä eri aloilta. Ammattikorkeakoululla tehdään myös laadukasta aluettamme palvelevaa soveltavaa tutkimusta ja siellä on erinomainen kirjasto. Haalaripukuiset opiskelijat täyttävät Seinäjoen keskustan syksystä kevääseen, aivan kuten yliopistokaupungeissa. Aseman rautatieläispatsaskin on pesty monta kertaa opiskelijoiden toimesta.\nEtelä-Pohjanmaan kesäyliopisto ja alueellamme toimivat yliopistoyksiköt tarjoavat ammatillista täydennyskoulutusta ja avoimen yliopiston kautta väylän yliopistoihin. Isojakin opinto-kokonaisuuksia voi opiskella omassa maakunnassa lähiopetuksena. Etätenttiminen onnistuu ja opiskelijakortit ovat sähköisiä, eikä kortin tarraa tarvitse varta vasten matkustaa hakemaan. Lapsille on oma yliopistonsa, jonka puitteissa lapsia kiinnostavia aiheita on käynyt esittelemässä asiantuntijoita tähtitieteilijä Esko Valtaojasta lähtien. Ikääntyvien yliopisto tarjoaa puolestaan verkkoluentoja ja tuo paikalle varttuneempaa väkeä kiinnostavia luennoitsijoita. Maisterin opinnot voi maakunnassa suorittaa esimerkiksi kasvuyritysten johtamisesta. Väitöstilaisuuskaan ei ole enää harvinaisuus lakeuksilla.\nViime vuosituhannen lopulta asti Etelä-Pohjanmaalla on tehty yliopistotasoista tutkimusta Epanet-verkoston puitteissa. Epanetin yliopistoja ovat Helsingin yliopisto, Taideyliopiston Sibelius-Akatemia, Tampereen yliopisto, Turun yliopisto ja Vaasan yliopisto. Tutkimusta tehdään yli 20 tutkimusryhmän voimin. Tutkimusaloissa on painotettu Etelä-Pohjanmaalle tärkeitä toimialoja, elintarvikkeista ja hyvinvoinnista energiatehokkuuteen ja yrittäjyyteen asti. Erityisesti on panostettu yhteistyöhön tuotekehitystä tekevien yritysten kanssa. Rahat toimintaan on hankittu pääsääntöisesti omasta maakunnasta.\nKun vielä lisätään Helsingin yliopiston Ruralia-instituutin ja luonnonvarakeskuksen tutkimusryhmät, voidaan todeta Etelä-Pohjanmaalla olevan korkeakoulutoimintaa vähintään pienen yliopiston verran.\nEmme saaneet yliopistoa valtiolta, tehtiin itte.\nSeinäjoen kaupunginhallituksen puheenjohtaja (kesk)\nJulkaistu Ilkassa 10.2.2019


Naniwa Junpaku 8000 on paremmin tunnettu nimellä Snow White. Tämä kivi on yksi suosituimmista Naniwan kivistä. Postettiin tuotannosta jo kertaalleen, mutta tuli takaisin uudistettuna. Snow White on uppokasteltava kivi, mutta ei vaikuta hirveän janoiselta. Pystyin ensimmäiset testivedot ottamaan ihan lyhyellä kastelulla.\nKivi on hämmästyttävän tehokas ja jättää tarinoiden mukaan mielettömän laadukkaan jäljen. Ensitesti on takana, mutta palaan vielä asiaan kun saan hiukan kokemusta kerrytetty.


Onko miniläppärin akulle haittaa jos pitää johdon seinässä aina ? | Kysy kirjastonhoitajalta\nOnko miniläppärin akulle haittaa jos pitää johdon seinässä aina ?\nWindowsin tukisivuilta löysin seuraavan ohjeen: Käytä akkua, jotta se pysyy kunnossa. Älä käytä tietokonettasi jatkuvasti verkkovirralla. Kannettavan tietokoneen akun kannattaa antaa tyhjentyä kerran kuussa, minkä jälkeen se ladataan jälleen täyteen. Älä myöskään lataa akkua ennen kuin se on tyhjä. Laitevalmistajilla saattaa olla muita ohjeita, jotka varmaankin löytyvät laitteen käyttöohjeista.\nSu, 17.11.2013 – 10:57 – Kirjastosetä (ei varmistettu)\nYllä mainittu ohje on siis sitä varten, jos konetta haluaa käyttää myös pelkän akun varassa. Jos tarkoituksenasi on aina käyttää konetta vain johdon päässä, sillä ei ole merkitystä vaikka kone onkin koko ajan kiinni verkkovirrassa. Voit myös säästää akkuasi sillä, että otat sen yksinkertaisesti pois koneesta (jos se on kyseisessä mallissa mahdollista). Useimmat läppärit toimivat ilman akkuakin verkkovirrassa.\nVoiko iPadia ladata vaikka se ei olisi tyhjä eli vaikka siinä olisi yli puolet virrasta jäljellä vai onko siitä haittaa?\nMikä on tietokoeen kovalevyn ja kiintolevyn ero?\nMiksi cd-levyjen kuuntelu ei onnistu tietokoneellani? Muuten voin kuunnella musiikkia netistä.\nOman läppärini käyttöjärjestelmässä on häiriö. Saako jostain Helsingin kaupunginkirjastosta apua ongelman ratkaisuun nyt heinäkuussa kun Lasipalatsin…\nMissä kirjastossa voi leikata (Microsoft) WAV-äänitiedostoa Helsingin alueella? Mikä ohjelmisto on nimeltään?\nOnko Entressen koneissa Windows 7 ja Office 2016/356?!\n60 ja 70 luvun vaihteessa rupesivat tietokoneet ilmeestymään yrityksiin kirjanpidon ja muun laskennan tueksi. Kumpi ilmaisu olisi oikeampi otsikkona 1…\nEtsin uuta akkua Helkama merkitsen postin vanhaan Sähköoyörään onko niitä saatavilla ja jos on niin mistä voisi kysellä


Maalinteko ei maistunut uudistuneelle Interille - Jalkapalloliiga - Turun Sanomat\nJalkapalloliiga | Turun Sanomat | 6.8.2016 20:45 | 0\nPäivitetty 7.8.2016 21:00\n- Taistelimme hyvin. Puolustus joutui pelaamaan hieman paineen alla, vaikka Ilves ei kunnolla maalipaikoille päässytkään, summasi Kuqi loppupuolen tapahtumat.\nKuten niin usein tällä kaudella, jäivät turkulaiset vajaatehoisiksi hyökkäysalueella. Palloa koitettiin kyllä kiitettävästi pelata kärkeen Njazi Kuqille , mutta yhteispeli joukkuetovereiden kanssa oli vielä ymmärrettävästi hieman haussa.\n- Jos ajattelee ketä meillä on hyökkäyspäässä, niin tilanteita pitäisi saada enemmän, valmentaja Kuqi viittasi velipoikansa lisäksi Erfan Zeneliin ja argentiinalaiseen Lucas Garciaan . Koko kolmikko esiintyi sinimustissa ensimmäistä kertaa tällä kaudella.\n- Vaikka odotinkin itseltäni vähän enemmän, ei tässä mitään hätää ole. Uudet kaverit rinnalla, kyllä tästä vielä hyvä tulee, Kazakstanista Interiin kesken kauden muuttanut 29-vuotias Zeneli vakuutti.\n- Emme halunneet missään nimessä ainakaan hävitä. Minimiä eli tasapeliä tultiin hakemaan. Yksi piste täältä ei ole kuitenkaan huono, muistutti Zeneli Ilveksen vahvasta kotisaldosta - vain yksi tappio tällä kaudella.\n- Peliä pitää pystyä rakentamaan paremmin alakerran kautta eikä vain räiskiä korkeita Njazille, vaikka hän vaarallinen boksissa onkin, Zeneli muistutti.\n- Ajoitukset eivät oikein pojilla toimineet. Välillä oltiin liian lähellä ja välillä liian kaukana toistaan.\n- Shefki on halunnut tuoda joukkueeseen uskoa ja jämäkkyyttä sekä kilpailutilannetta pelipaikoille. Maalivahtipeliin hän ei ole sen suuremmin ainakaan vielä puuttunut.\n- Meillä on kolme peliä viikon sisään, joten harjoittelun kautta ei nopeasti ehdi tehdä mitään. Tiedämme kuitenkin missä menemme. Joukkueessa on kuitenkin paljon taitoa ja hyviä pelaajia. Pelituntuman kautta on myös Zeneliltä ja Garcialta lupa odottaa enemmän, Shefki Kuqi nyökytteli.\n- Pari peliä alle, niin olen valmis siihen.\n- Olen omasta mielestäni tehnyt kaiken voitavani siellä. Seura jäi kuitenkin parempaan kuntoon minun jälkeeni kuin se oli ennen minua.


YK:n UNWGIC 2018 – datan avulla kohti parempaa maailmaa | Bitwise\nKirjoittaja on Bitwisen Miska Kuusisto, joka kävi puhumassa UNWGIC 2018 konferenssissa reaaliaikasen datan hyödyntämisen mahdollisuuksista. Tapahtumassa etsittiin ratkaisuja siihen, miten datan avulla voidaan edistää tasa-arvoa ja kestävää kehitystä.\nKiinassakin on huomioitu Bitwisen ainutlaatuinen älykiekkojärjestelmä Wisehockey. Tästä osoituksena oli pyyntö lähteä puhujaksi YK:n UNWGIC konferenssiin, jossa pureuduttiin informaation keräämiseen, jalostamiseen ja ennen kaikkea hyödylliseen käyttämiseen. Paikkatiedolla oli tapahtumassa ihan erityinen rooli, koska oltiin Kiinan paikkatiedon mekassa Deqingissa. Tästä syystä kutsumme tuntui erityisen merkittävältä. Wisehockeyn perusajatus paikkatiedon, analytiikan ja eri palveluiden saumattomasta yhdistämisessä on selkeästi kuuma aihe eri toimialoilla, ei pelkästään urheilussa.\nMassiiviset diplomaattitason turvajärjestelyt loivat paikalle suuren urheilujuhlan tuntua. Järjestelyihin vaikutti ilmeisesti Bitwisen läsnäolon lisäksi useat ministeritason vieraat sekä Kiinan liike-elämän merkkihenkilöt, kuten Alibaba Groupin CEO Mr. Daniel Zhang.\nCase Wisehockey herätti tapahtumassa paljon kiinnostusta siihen nähden, että jääkiekko ei ole varsinaisesti Kiinan kansallispeli. Toki monet Wisehockeylle aiemmin Kiinasta tulleet kysymykset ovat antaneet hiukan suuntaa odotuksille. Pekingin talviolympialaiset 2022 ja siihen liittyvät suuret satsaukset, kuten yli 2000 uutta jäähallia sekä 300 miljoonaa talviurheilun harrastajaa, ovat alkaneet näkyä tälläkin saralla. Ja on tietysti muistettava, että paikkatietoon perustuva analytiikkajärjestelmä ei koske vain jääkiekkoa.\nTilaisuuden kyljessä oli myös (pääasiassa kiinalaisten) high-tech toimijoiden näyttely, jossa erilaiset big datan ja paikkatiedon toimijat esittelivät osaamistaan. Paikalla olivat alansa jättiläiset Baidusta, Alibabasta, China mobilesta lähtien aina pienempiin drone-firmoihin. Dronet ovat Kiinassa selkeästi jo perusteknologiaa, ja painopiste oli pääasiassa niihin liitettävissä teknologioissa sekä palveluissa.\nItseajavien autojen ympärillä oli odotetusti nähtävissä hypeä. Se on ala, johon kaikki suuret toimijat investoivat. Tässäkään pihvi ei ole niinkään automaattiohjaus, vaan autosta saatavan valtavan datamäärän hyödyntäminen eri palveluissa: sää, ruuhkat, tien kunto, ympäristön tarkkailu, ihmisten käyttäytyminen ja niin edelleen. Jokainen voi kohdallaan pohtia, mitä tämä tarkoittaa.\nMitä reissusta sitten jäi käteen monien uusien kontaktien lisäksi? Itse konferenssissa tuli hyvin esiin YK:n moninainen toiminta niin tiedonvälityksen kuin eri alueiden toimijoiden yhdistäjänä. Suuri yhteinen nimittäjä oli data – kuinka big data, analytiikka ja tiedon jakaminen edistävät tasa-arvoa ja kestävää kehitystä. Lyhyenä yhteenvetona voidaan todeta, että koska dataa verrataan nykyajan öljyyn, on tärkeää, että kaikilla on siihen mahdollisimman tasapuolinen pääsy. Data mahdollistaa täysin uudenlaiset & tehokkaat palvelut ihmisten, kansakuntien ja ympäristön hyväksi, ja edistää sitä kautta myös tasa-arvoa.\nTIEDOTE: Wisehockey-älykiekkojärjestelmä mukana KHL All-Star -ottelussa Venäjällä\nSuomalainen älykiekkoinnovaatio Wisehockey valloitti suuret areenat – älykiekkoa pelataan KHL:ssä jo päivittäin


Työ Archives - Sivu 7 7:stä - EMMI NUORGAMEMMI NUORGAM\nAjattelin tänään\t38\nMissä on äidin työpaikka?\nOlen pohtinut ja puntaroinut tämän kirjoituksen kirjoittamista, koska äitiys ja työnteko on aihe josta ei voi kirjoittaa, ilman että joku loukkaantuu. Jäin kuitenkin pohtimaan asiaa eilisen ”työpäiväni” jälkeen ...\nSisältöjä ja tuotantoa\t0\nNauroin. Nauroin paljon. ...\nOppi ompi ilomme\nEli tänään aloitin opinnot avoimessa ammattikorkeakoulussa. Tarkemmin sanottuna pedagogiikan perusopintoja, jos sitä vaikka joskus alkaisi isona opettajaksi. Tai edes pääsisi sinne opettajakorkeakouluun, jonne viime keväänä ei ovet auenneet. ...\nKoska jokaisella Vakavasti Otettavalla Bloggaajalla on tietysti Vakavasti Otettava Ulkoasu, pyysin ystävääni Kiikiä suunnittelemaan blogilleni uuden bannerin niiden Instagram-näpsyjen sijaan. Ja ai että, miten hieno siitä tulikaan! Kiiki ...\nSisältöjä ja tuotantoa\t1\nPaluu rappioromanttiseen freelancer-elämään – eli kuinka aika kultaa muistot\nTänään pakkasin koneeni ja itseni autoon ja hurautin Tampereelle tarkoituksenani valmistella vanhempainvapaan jälkeen koittavia työjuttuja. Mieleeni olivat painuneet kullattuina ne vuodet, kun freelancerina painoin mäkki kainalossa juomassa latteja ...


Kokkohattan Nyy Joorkiin? – Keskuskentän suunnittelu etenee, vaikka sen lopullinen kohtalo on vielä auki\nsunnuntai 27.9.2020 | 10:08\nKuvissa näkyy vain yksi mahdollinen keskuskentän alueen toteutustapa. Ideasuunnitelman nimi on Kokkohattan, joka perustuu Kustinkadun puolella sijainneiden pienten merimiestalojen riviin, jota kutsuttiin New Yorkiksi tai Nyy Joorkiksi. Suunnitelma korkeine rakennuksineen vihreällä saarella muistuttaa oikeasta Manhattania pienoiskoossa, kertoo Jenny Jungar.\nKokkolan kaupunki/kaupunkisuunnittelu ja Arkkitehtitoimisto Jorma Paloranta Oy\nTo 30.1.2020 klo 09:00\nLopullisia päätöksiä hybridiareenan kokonaisuudesta ei ole tehty, joten Keskuskentän kohtalokin on vielä ilmassa.\nKokkolan kaupungin kaupunkisuunnittelu on kuitenkin varautunut siihen, että jalkapallokenttä ja tenniskentät siirtyvät tulevaisuudessa kaavailtuun Urheilupuistoon. Siten Keskuskentälle päästäisi kehittämään uutta kokonaisuutta asumiselle.\n– Kyseessä on iso alue, kolmen korttelin kokoinen tila, jota lähdetään rakentamaan nollasta. Haluamme olla hyvissä ajoin liikkeellä, selvittää kaavoitusarkkitehti Jenny Jungar.\nKun valmistelutöitä on tehty hyvissä ajoin, voidaan asemakaavan muutokset laittaa vireille pian sen jälkeen kun päätökset alueen tulevaisuudesta on tehty.\nUuden maankäytön suunnittelu aloitettiin viime kesänä ja syksyllä pyydettiin naapuruston mielipiteitä alueen käytöstä.\nJungar sanoo, että kaupunkisuunnittelun kaikkiin hankkeisiin halutaan mielipiteitä niiltä, joita hanke keskeisesti koskee.\n– Parhaan mahdollisen lopputuloksen tuottaa se, kun osalliset ovat mukana alusta lähtien.\nTyöpajoissa keskustelun pohjalla oli kolme ideasuunnitelmaa.\n– Lopputulema oli, että naapurit haluavat alueen olevan eräänlainen hengähdystauko kaupunkirakenteessa, niin kuin se on nytkin.\nSe tarkoittaa käytännössä sitä, että alueella halutaan välttää tiivistä rakentamista. Korkeat asuinkerrostalot halutaan korttelin keskelle ja korttelin reuna-alueelle toivotaan viheraluetta.\n– Naapureille vähiten mieluista on se, että korkea rakentaminen alkaisi heti korttelirajasta.\nOsa korttelista halutaan julkiseksi tilaksi, esimerkiksi puistoalueeksi.\n– Sen painopiste olisi Antti Chydeniuksen kadun ja Kustaa Aadolfin kadun risteyksessä, eli lähempänä keskustaa.\nIdeasuunnitelmia käytetään pohjana, kun asemakaavamuutos käynnistyy. Tällä hetkellä alue on kaavoitettu urheilutoiminnalle.\n– Alue on tarkoitus kaavoittaa asumista varten, ei esimerkiksi kaupalliselle toiminnalle.\nKaupunki tekee Keskuskentän alueen kehittämisen tiimoilta yhteistyötä Kosekin Biolit-hankkeen kanssa. Hankkeen tavoitteena on muun muassa edistää uusiutuvien energialähteiden käyttöä ja alueen kiertotaloutta.\n– Hankkeessa halutaan tutkia innovatiivisia ratkaisuja asumiseen liittyen ja Keskuskentän alue sopii siihen hyvin. Hankkeessa tutkitaan esimerkiksi ekologisia ratkaisuja, lämmitysmuotoja, kierrätystä ja liikkumista, summaa Jungar.\nSamalla tutkitaan myös miten saadaan rakennettua viihtyisä asuinympäristö, joka esimerkiksi kannustaa liikkumaan kävellen tai pyöräillen.\nHankkeessa tutkitaan paitsi Keskuskentän aluetta, myös ns. Janssonin peltojen aluetta.\n– Tavoitteena on rakentaa entistä houkuttelevempia alueita, joissa hyödynnetään hieman poikkeavia ratkaisuja asumisessa.\nKeskuskentän asemakaavamuutos käynnistyy pian, jos ja kun päätös jalkapallokentän ja tenniskenttien siirtämisestä tehdään.\n– Odottelemme Urheilupuistoa koskevia päätöksiä. Aluetta päästään todennäköisesti rakentamaan vasta useamman vuoden päästä, toteaa Jungar.\n”Kyseessä on iso alue, jota lähdetään rakentamaan nollasta. Haluamme olla hyvissä ajoin liikkeellä.


Onnistunut putkiremontti päätökseen – Isännöitsijöillämme on resursseja – kruununisannointi\nEtusivu/Uncategorized/Onnistunut putkiremontti päätökseen – Isännöitsijöillämme on resursseja\nOlemme juuri saaneet päätökseen ison perusparannushankkeen Kruununhaassa. Se piti sisällään täydellisen linjasaneerauksen, porrashuoneiden kunnostamisen ja ikkunaremontin yli sata vuotta vanhassa arvotalossa. Toimintamallimme mahdollisti aikataulussa ja budjetissa pysymisen.\nAlla isännöitsijämme saama palaute talon osakkaalta:\n“Pelkkää kiitosta! Kaikki meni huomattavasti paremmin kuin olisimme odottaneet! Kumpikin urakoitsija oli joustava, ammattitaitoinen ja palveleva. Kaikki sopiminen ym. meni loistavasti. Tuhannet kiitokset myös sinulle ja koko teidän firmalle!”\nKuten tiedämme, lähitulevaisuudessa putkiremonttien määrä kasvaa entisestään. Vanhemmissa rakennuksissa on edessä jo niin sanotun toisen kierroksen perusparannushanke. Isot saneeraushankkeet lisäävät myös isännöitsijän työmäärää huomattavasti.\nMonitahoisten hankkeiden ja suuren työmäärän vuoksi me Kruunun Isännöinnissä rakennamme tiimimme ns. moniosaajista. Kohteen isännöinnistä vastaavalla isännöitsijällä työt pysyvät hanskassa lisätöistä riippumatta, koska rajaamme isännöitävien kohteidemme määrän kohtuulliseksi. Näin työskentely on jouhevampaa ja pystymme takaamaan ripeän ja osaavan palvelun ja projektinjohdon sekä takaamaan, että isotkaan hankkeet eivät aiheuta häiriöitä muiden kohteidemme isännöinnille.\nJos isännöintimallimme kuulostaa teistä järkevältä, ottakaa ihmeessä yhteyttä meihin. Haluamme osaltamme keventää taloyhtiönne hallituksen työtaakkaa. Kun taloyhtiössänne tapahtuu isoja tai pieniä asioita, me takaamme, että te voitte keskittyä muihin asioihin – vaikkapa nauttimaan kesästä!\nHyvää kesän alkua!\nMico Bergmann2017-09-23T20:53:32+03:00toukokuu 5th, 2017|\nKoronarajoitukset vaikuttavat syksyn yhtiökokouksiin 23.11.2020\nTaloyhtiöiden kokoontumisissa kannattaa edelleen suosia etäyhteyksiä 20.11.2020\nIsännöintiliitto palkitsi vuoden parasta isännöintialan osaamista 18.11.2020


Turkmenistanin liigassa luvassa vähämaalinen ottelu - Urheilu - Aamulehti\nMaanantain pelivalinta tulee Turkmenistanin jalkapalloliigasta.\nMerw on saanut kelvollisen alun Turkmenistanin liigaan.Kuva: AOP\nPäivän otteluvalinta löytyy Turkmenistanin pääsarjasta. Viime kaudella pahasti flopannut Merw on saanut tälle kaudelle kelvollisen alun. Vaikka Merw:n kaksi viimeistä peliä onkin päättynyt tappioihin, antaa kauden avauspelin voitto viime kauden keskikastilaisesta Energetikistä positiivisen signaalin joukkueen mahdollisuuksista välttää viimekautinen kohtalo. Viime kaudella Merw voitti 28 ottelustaan vain kaksi.\nToissakaudella joukkue kuului kuitenkin sarjan keskikastiin sijoittumalla viidenneksi.\nNyt vastassa oleva Ashgabat kuuluu myös sarjan keskikastiin. Viime kaudella Ashgabat oli kuudes ja sitä edellisellä kaudella seitsemäs. Maalinteko on joukkueille ollut vaikeaa sekä tällä että viime kaudella. Viime kaudella Merw teki sarjassa vähiten maaleja, 23 28:ssa pelissä, ja Ashgabat puolestaan neljänneksi vähiten (29/28). Tällä kaudella molempien ongelmat näyttävät edelleen jatkuvan nimenomaan hyökkäyspäässä.\nVoimasuhteiltaan en pidä Merw:iä niin paljon Ashgabatia heikompana kuin Veikkaus laskee. Tässä ottelussa kotimenestys ei olisi niin suuri yllätys kuin kertoimet näyttävät.\nVedonlyönnillisesti Merw–Ashgabat-otteluun maistuu parhaiten vähämaalisuushaku. Joukkueet ovat kummatkin saaneet kauden kolmessa ensimmäisessä ottelussaan tehtyä vain yhden maalin, eikä tässä mikään nyt viittaa yhtäkkiseen hyökkäysvoiman tai maalinteon kohentumiseen.\nMyös kerroinvertailu tukee mukavasti alle 2,5 maalin hakemista. Veikkauksen vähämaalisuustarjous 1,93 kohteessa 9997 on markkinoiden korkein.\nHaluatko lyödä vetoa urheilusta? Tunne korona-aikana nämä neljä eksoottista maata – Suomalaispioneerin tuloista katosi 98 prosenttia: ”Leipä lähti kokonaan”\nUrheilu 20.4.2020 20:00


Elements Golf Reserve - Newburg Luxury Bush Teltta 2 - Airbnb\nElements Golf Reserve - Newburg Luxury Bush Teltta 2\nMaatilamajoitus, jonka majoittaja on Nicky\n• Täysin varustettu itsepalvelutarjoiluun •\nJokaisessa teltassa nukkuu 4 vierasta\n• Teltat on varustettu TV: llä ja täydellä DSTV-paketilla\n• 2 makuuhuonetta, joissa on oma kylpyhuone\n• Patio, jossa on sisäänrakennettu braai\n• Yhteisellä alueella on uima-allas ja boma-alue, jossa on ulkopuolinen TV\n• Teltat sijaitsevat noin 200 metrin päässä yksityisestä portista\nElements Private Golf Reserve.\nNewburg Luxury Teltat sijaitsevat laaksossa Newburgin tilan vieressä Elements Private Golf Reserve. Lähin kaupunki on Bela-Bela- 29 km päässä. Newburgin maatila toimii riistatilana ja siellä on erilaisia eläimiä, kuten Sable antilooppi ja puhveli.\nLuksusteltat ovat niille matkailijoille, jotka haluavat olla lähellä luontoa, mutta joilla on kaikki kodin ylellisyydet, kun he etsivät majoitusta. Sisäänrakennetulla braailla varustetusta terassista avautuu näkymä bushveldille ja pienelle padolle, jossa eläimet tulevat juomaan vettä ja lepäämään varjon alla. Rauhallinen ympäristö vie varmasti pois kaiken päivittäisen kaupunkielämän stressin.\nWaterbergin alueella on monia upeita luonnon nähtävyyksiä ja koska se on vain puolentoista tunnin ajomatkan päässä Pretoriasta, se tekee täydellisestä unohtumattomasta afrikkalaisesta oleskelusta. Valtava, rauhallinen ja uskomattoman kaunis Bushveldin alue Limpopon maakunnassa on kiehtova kohde, jolla on rikas kulttuuriperintö ja luonnollinen loisto, joka vetoaa erityisesti niihin, jotka tarvitsevat paikan, jossa rentoutua.\nVesivuoren upea monimuotoisuus näkyy sekä luonnonympäristössä, johon kuuluu useita luontotyyppejä, että käytettävissä olevissa tiloissa ja nähtävyyksissä. Alueella on runsaasti villieläimiä, mukaan lukien Big Five, ja monia ekomatkailun seikkailumahdollisuuksia. Toinen alueen vetovoima on se, että se on vapaa malariasta.\nOlemme käytettävissäsi, jos sinulla on kysyttävää.


Julkaisupäivämäärä 05.09.2020 10.14\nParasetamolia on turvallista käyttää enintään 3 grammaa vuorokaudessa. Kuva: istockphoto\nTuttu kipulääke vaurioittaa liian suurina annoksina maksaa. Joskus lääkkeet voivat aiheuttaa vaikean maksan vajaatoiminnan, vaikka käytettäisiin suositeltua annosta.\nLääkkeiden aiheuttamat vakavat maksavauriot ovat harvinaisia, jos lääkkeitä käytetään suositeltuja annoksia. Melkein kaikki lääkkeet, kuten parasetamoli, voivat kuitenkin nostaa maksa-arvoja, ja joskus lääkkeet voivat aiheuttaa vaikean maksan vajaatoiminnan, vaikka käytettäisiin suositeltua annosta.\nLääkkeiden aiheuttamat maksavauriot luokitellaan joko ennustettaviin tai ennustamattomiin vaurioihin. Ennustettavat maksavauriot riippuvat annoksesta, ja ne ovat yleisiä, jos tiedossa oleva, turvallisena pidetty lääkeannos ylitetään. Ne ilmaantuvat lyhyen altistuksen jälkeen, muutamien päivien, tai jopa tuntien kuluessa.\nJos enimmäisannos vuorokaudessa ylitetään, parasetamoli voi aiheuttaa vaurioita maksassa\nKlassisena esimerkkinä ennustettavasta lääkkeiden aiheuttamasta maksavauriosta pidetään kuume- ja kipulääkkeenä käytetyn parasetamolin aiheuttamaa maksavauriota. Jos suositeltu enimmäisannos 3 grammaa vuorokaudessa ylitetään, parasetamoli voi aiheuttaa vakavan, jopa maksansiirtoon johtavan maksavaurion.\nEnnustamaton lääkkeen aiheuttama maksavaurio ilmaantuu hitaammin, viikosta vuoteen tai jopa pidemmän ajan kuluttua. Tämän tyyppiset vauriot ovat harvinaisia, eivätkä välttämättä riipu lääkeannoksesta. Tämän tyyppisiä vauriota aiheuttavat esimerkiksi jotkin antibiootit (amoksisilliini, klavulaanihappo) tai masennuslääkkeet.\nLääkkeiden aiheuttamat maksavauriot ovat yleisempiä, jos henkilöllä on ennestään jokin muu maksasairaus, esimerkiksi viruksen aiheuttama maksatulehdus tai maksakirroosi. Ylipaino ja runsas alkoholin käyttö lisäävät myös maksavaurion riskiä.\nMaksavaurion riski kasvaa, kun eri lääkkeitä käytetään samanaikaisesti\nUsean eri lääkkeen samanaikainen käyttö lisää myös riskiä maksavauriolle. Henkilöt, joilla todetaan vakava lääkkeen aiheuttama maksavaurio, ovat hyvin usein käyttäneet myös edeltävästi vauriota aiheuttavan lääkkeen lisäksi luontaistuotteita tai laihdutusvalmisteita.\nLääkkeiden aiheuttamaa maksavauriota voi ennaltaehkäistä, kun ei ylitä suositeltuja lääkeannoksia. Jos itsellä on jo jokin muu maksasairaus, kannattaa olla varovainen sellaisten lääkkeiden käytössä, joihin on yhdistetty maksavaurioita. Alkoholin käyttöä lääkehoidon aikana kannattaa myös välttää. Jos lääkkeen käytön yhteydessä suositellaan maksa-arvojen seurantaa, ohjetta noudatetaan.\nParasetamolia enintään 3 grammaa vuorokaudessa\nParasetamolia on turvallista käyttää enintään 3 grammaa vuorokaudessa. Lääke ei aiheuta tällä annoksella maksavauriota, vaikka sitä käyttäisi pysyvästi. Tätä suurempia annoksia ei kuitenkaan saa käyttää.\nKaikkien lääkkeiden kohdalla on kuitenkin pohdittava lääkkeen käytön tarpeellisuutta ja mahdollisia muita keinoja kivun hoitoon. Esimerkiksi voimistelulla, lihaskunnon kohentamisella tai fysioterapialla voidaan usein vähentää kipua. Parasetamolin uudelleen aloitus auttaa kyllä myöhemmin kipuun, jos kipulääkkeelle on uudelleen tarvetta.


La Viaduc de Millau\nMaailman korkeimmaksi mainittu tiesilta ylittää Tarn-joen eteläranskalaisen Millaun kaupungin kohdalla. Sillan ajotie on 270 metrin korkeudella ja sen korkein kohta yltää yli 300 metriin. Sillan virallisella sivulla valotetaan rakennusprosessia ja käytettyä teknologiaa. Turistille on tarjolla tärkeää tietoa moottoritie A75:n levähdyspaikoista sekä Millaun alueen erityispiirteistä ja käyntikohteista. Sivu on ranskaksi ja englanniksi.\nPuolalaissyntyisen arkkitehdin biografia, palkinnot, projektit ja artikkeleita hänen työstään.\nTanskalaisen arkkitehtuurioppaan aiheena on puun käyttö nykyarkkitehtuurissa. Projektigalleriassa on valokuvia ja projektien kuvauksia, arkkitehtuurin ja puun suhteeseen liittyviä teemoja valaistaan artikkelein ja diaesityksin. Viden och netværk -osiossa on arkkitehtien puheenvuoroja ja esimerkkejä näkemisen arvoisista puurakennuksista. Sivustoa toimittaa kolme arkkitehtia. Kieli on tanska, mutta kuvia on runsaasti. Sekä rakennukset että arkkitehdit löytyvät myös aakkosjärjestyksessä Søg-otsikon takaa.\nUSA:n erään huomatuimman arkkitehtitoimiston sivu esittelee paitsi firman tuotantoa myös Yhdysvaltojen kaupunkien rakennusten pienoismallikokoelmaa.\nArkkitehti Norman Fosterin toimisto on suunnitellut mm. Millaun tiesillan Ranskassa, Lontoon kaupungintalon ja Frankfurtissa sijaitsevan Commerzbankin toimiston, joka on Euroopan korkein rakennus ja maailman ensimmäinen ekologinen toimistotorni. Koska projekteja on paljon, sivuilla riittää tutkimista. Onneksi rakennukset ja muut työt on järjestetty tyypin ja sijainnin mukaan sekä aakkos- ja aikajärjestykseen. Projekteista on sivulla useita valokuvia ja kuvaus; joistakin on myös videoita.\nEtusivulla näkyvät Fumihiko Makin ja hänen toimistonsa uusimmat projektit, Project-osiossa on täydellinen luettelo heidän töistään, osasta kohteista on valokuva ja lyhyt esittely. Sivulla on myös mm. Fumihiko Maki lyhyet elämäkertatiedot ja julkaisu- ja palkintoluettelot.\nSivuilla esitellään 1900-luvun modernia arkkitehtuuria Euroopassa ja Yhdysvalloissa. Rakennukset on järjestetty sekä maittain/kaupungeittain että arkkitehtien mukaan aakkosjärjestykseen. Rakennuksista on valokuvia, tekstikuvaus, linkkejä muihin sivustoihin sekä kirjallisuusviitteitä.\nGlenn Murcutt: Architect and Environmentalist\nAustraliassa asuva arkkitehti keskittyy pieniin projekteihin ja on kiinnostunut energiaa säästävistä ja ympäristöön sulautuvista rakennuksista.\nArchitecture of the Getty Center\nValokuvakokoelma arkkitehti Richard Maierin Los Angelesiin suunnittelemasta Getty Centeristä.\nMaailmankuulun arkkitehdin henkilöhistoriaa ja töiden esittelyä, multimediagalleriassa sekä kuvia että videoita.\nParhaiten ehkä huonekaluistaan tunnetun pariskunnan laajaa ja monipuolista suunnittelutyötä esittelevä näyttely. Sisältää tietoa elämästä ja uran vaiheista sekä paljon valokuvia, diaesityksiä, piirroksia ym. aineistoa.\nFallingwater on vesiputouksen päälle rakennettu talo, jonka Frank Lloyd Wright suunnitteli pittsburghilaiselle kauppiasperheelle. Upeaa rakennusta ja sitä ympäröivää luontoa hienosti esittelevä sivusto sisältää muun muassa virtuaalikierroksia, historiaa, kuvamateriaalia ja tietoa vierailijalle.\nRuotsalaisen arkkitehdin Gert Wingårdhin toimiston sivustolla on kuvia ja informaatiota toimiston projekteista sekä tietoa Wingårdhista itsestään.\nFrank Lloyd Wright Designs for an American Landscape 1922-1932\nUSAn Kongressin kirjaston näyttely viidestä, aikaansa edellä olleista arkkitehtuuriprojektista (Gordon Strong Automobile Objective, Lake Tahoe Summer Colony, Doheny Ranch Development, A. M. Johnson Desert Compound ja San Marcos in the Desert)\nSuppeahko, mutta selkeä sivusto sopii johdatukseksi Charles ja Ray Eamesin työhön.\nVenetsialaissyntyisen arkkitehdin elämäkertatietoja, häntä käsittelevä essee ja kuvia töistä.\narkitrae.dk – anvendelse af træ i arkitektur.\nEn arkitekturguide om användning av trä i nutida arkitektur. Många olika projekt från hela världen presenteras med rikligt med bilder och text på danska.\nBerliinin juutalainen museo esittelee museon näyttelyjä, kokoelmiaan ja muuta toimintaansa, museon arkkitehtuuria ja lyhyesti myös arkkitehti Daniel Libeskindin.\nSuunnittele talo asiakkaan tarpeiden mukaiseksi ympäristöön sopivaksi Frank Lloyd Wrightin ajatusten innoittamana. Saat suunnittelemastasi talosta 3D-mallinnoksen ja voit halutessasi liittää sen galleriaan arvioitavaksi. Lähinnä koululaisille suunnattu sivusto sisältää myös pienen arkkitehdin käsikirjan, esimerkkejä erikoisista, mutta hyvin toimivista taloista ympäri maailmaa sekä tietoa Frank Lloyd Wrightista. Vaatimuksena on suhteellisen suorituskykyinen tietokone ja Shockwave-laajennus.\nArkkitehtuuripalkinnon sivulla on palkittujen elämäkertatietoja, esseitä arkkitehdeistä, kuvia töistä sekä palkintoraadin lausunto.\narkkitehdit (16) Apply arkkitehdit filter\nnykyarkkitehtuuri (7) Apply nykyarkkitehtuuri filter\nhuonekalut (4) Apply huonekalut filter\nWright Frank Lloyd (4) Apply Wright Frank Lloyd filter\narkkitehtitoimistot (2) Apply arkkitehtitoimistot filter\nEames Charles (2) Apply Eames Charles filter\nEames Ray (2) Apply Eames Ray filter\nhuonekalusuunnittelu (2) Apply huonekalusuunnittelu filter\nLibeskind Daniel (2) Apply Libeskind Daniel filter\nMies van der Rohe Ludwig (2) Apply Mies van der Rohe Ludwig filter\narkkitehtuuripalkinnot (1) Apply arkkitehtuuripalkinnot filter\nFoster + Partners (1) Apply Foster + Partners filter\nFoster Norman (1) Apply Foster Norman filter\nGropius Walter (1) Apply Gropius Walter filter\nKjærholm Hanna (1) Apply Kjærholm Hanna filter\nMaki Fumihiko (1) Apply Maki Fumihiko filter\nMeyer Hannes (1) Apply Meyer Hannes filter\nMurcutt Glenn (1) Apply Murcutt Glenn filter\nPaul Getty center (1) Apply Paul Getty center filter\nScarpa Carlo (1) Apply Scarpa Carlo filter\nsillanrakennus (1) Apply sillanrakennus filter\nträbyggnader (1) Apply träbyggnader filter\n72.9134 Nykyajan arkkitehtuuri (26) Apply 72.9134 Nykyajan arkkitehtuuri filter\n76.1 Sisustusarkkitehtuuri. Huonekalutaide (3) Apply 76.1 Sisustusarkkitehtuuri. Huonekalutaide filter\n76.9 Taideteollisuuden ja taidekäsityön historia (2) Apply 76.9 Taideteollisuuden ja taidekäsityön historia filter\n72.941 Arkkitehtuurin historia. Saksa (1) Apply 72.941 Arkkitehtuurin historia. Saksa filter\nTræeinformation (2) Apply Træeinformation filter\nCharles S. Rhyne (1) Apply Charles S. Rhyne filter\nEames Office (1) Apply Eames Office filter\nFrank Lloyd Wright Preservation Trust (1) Apply Frank Lloyd Wright Preservation Trust filter\nGalinsky (1) Apply Galinsky filter\nJüdisches Museum Berlin (1) Apply Jüdisches Museum Berlin filter\nLibeskind (1) Apply Libeskind filter\nThe Hyatt Foundation (1) Apply The Hyatt Foundation filter\nWestern Pennsylvania Conservancy (1) Apply Western Pennsylvania Conservancy filter


Kilpailu julkisista hankinnoista kiristyy - Kotimaa - Uutiset - MTV.fi\nKilpailu julkisista hankinnoista kiristyy\nKotimaa Julkaistu 07.05.2006 22:06 (Päivitetty 09.05.2006 05:23)\nValmisteilla olevan hankintalain arvioidaan jopa kymmenkertaistavavn kuntien ja valtionhallinnon tekemät ilmoitukset julkisista hankinnoista.\nUuden hankintalain arvioidaan lisäävän selvästi paperityötä julkisella sektorilla. Lakiuudistuksen lasketaan jopa kymmenkertaistavan ilmoitukset julkisista hankinnoista.\nValmisteilla olevan lain mukaan esimerkiksi kunnan on ilmoitettava julkisesta hankinnasta, jos hankinnan arvo ylittää tavara- ja palveluhankinnoissa 15 000 euroa. Terveyspalveluissa raja on asetettu 50 000 euroon ja rakennusurakoissa 100 000 euroon. Aiemmin esimerkiksi rakennusurakoissa raja oli 5,2 miljoonaa euroa.\nHankintalakiin tulee uudistuksen myötä myös tarkkoja määräyksiä tarjouskilpailun järjestämisestä. Uuden lain mukaisesti julkishallinnon tulee muun muassa entistä yksityiskohtaisemmin selvittää yrityksille asettamansa kelpoisuusvaatimukset.\n- Pitää ilmoittaa tarjoajien kelpoisuusvaatimukset etukäteen suhteellisen tarkasti. [Ilmoituksista on käytävä ilmi] kriiteerit, joiden perusteella valitaan ne yritykset, jotka pääsevät tekemään tarjouksen, kertoo asianajaja Mika Pohjonen Hannes Snellman Oy:stä.\nMyös tarjouskilpailun lopulliset ratkaisuperusteet on kerrottava tarkasti ennakkoon. Uuden hankintalain myötä työmäärän ennustetaankin lisääntyvän selvästi kunnissa ja valtion laitoksissa. Hankintapäällikkö Pekka Lång Joensuun kaupungista pitää silti uudistusta tervetulleena.\n- Toisaalta avoimuus lisääntyy ja toisaalta saadaan ehkä enemmän tarjouksia ja sitä kautta hintojen alennuksia.\nYrityksissä tarjousten värkkääminen vaatii kuitenkin jatkossa selvästi enemmän osaamista, arvioi asianajaja Mika Pohjonen.\n- Paras yritys ei automaattisesti voita, vaan hyvä yritys, joka osaa räätälöidä tarjouksen kulloiseenkin tarjouskilpailuun, arvioi Pohjonen.\nKunnat ja valtionhallinto käyttävät tulkisiin hankintoihin vuosittain noin 22 miljardia euroa.\nViljelytekniikan valinnalla terveellisempiä mansikoita Vanha saha paloi Loimaalla


Opiskelu Sotungin etälukiossa | Sotungin etälukio\nOpiskelu Sotungin etälukiossa\nSotungin etälukio pähkinänkuoressa\nLukion päättötodistus (aikuislukion oppimäärä)\nSotungin etälukion on Sotungin lukion aikuislinja. Etälukion oppimäärä perustuu aikuislukion oppimäärään (minimi 44-48 opintoviikkoa) ja opintoaika on 4 vuotta. Etälukiossa voi suorittaa lukiotutkinnon sijaan yksittäisiä kursseja tai oppiainekokonaisuuksia, korottaa aikaisempia arvosanoja ja täydentää aikaisempaa yo-tutkintoa uusilla aineilla.\nNuoret Vantaan päivälukiolaiset voivat joustavasti suorittaa täydentäviä ja tutkintoaan nopeuttavia verkko-opintoja etälukiossa. Vantaan ammattiopisto Varian opiskelijoille on tarjolla valmiiksi räätälöity etenemispolku kohti kaksoistutkintoa, ammattiin opiskelun ohella. Sotungin etälukiossa voi myös suorittaa loppuun aiemmin kesken jäänet lukio-opinnot.\nTarjonta: Kaikki aikuislukion pakolliset lukiokurssit sekä suuri joukko valinnaisia kursseja/opintojaksoja.\nOpiskelu on sekä ohjattua että itsenäistä. Lukuvuosi jakaantuu viiteen periodiin. Opinnot voi aloittaa seuraavasta alkavasta periodista. Opiskelu ja tehtävien suoritus tapahtuu ajasta ja paikasta riippumatta, mutta kurssi/opintojakso on useimmiten opettajan aikatauluttama, ja tehtävillä on palautusaikataulu. Kursseilla/opintojaksoilla tarvitaan oppikirja, verkkoyhteys ja tietokoneen peruskäyttötaidot. Opettaja pitää opiskelijoihin yhteyttä ja antaa palautetta verkon välityksellä. Koe kurssin päätteeksi järjestetään Sotungin lukion tiloissa aina etälukion koeviikolla.\nPääsääntöisesti ylioppilaskokeeseen voi osallistua, kun kyseisen aineen pakolliset kurssit/opintojaksot on suoritettu. Ammatillisen tutkinnon perusteella voi saada kirjoitusoikeuden, jos tutkinto on tai tulee olemaan 2,5 vuotinen toisen asteen tutkinto. Ylioppilastutkintoon vaaditaan neljä hyväksytysti suoritettua yo-koetta. Lisätietoja antaa opinto-ohjaajamme!\nKelan opintotuen myöntämisehdoissa aikuislukio-opiskelulle on mahdollista saada tukea, jos suorittaa samanaikaisesti ammatillisen perustutkinnon, ja lukuvuoden aikana osallistuu kymmeneen lukiokurssiin tai kahteen yo-kokeeseen. Tukea haetaan suoraan Kelan verkkosivuilta www.kela.fi.\nKoulutusrahaston Aikuiskoulutustukea on mahdollista hakea, jos opiskelija on ollut työelämässä vähintään 8 vuotta. Koulutusrahaston tukea haetaan Koulutusrahaston verkkosivuilta.


Valtamedia vaikenee: Protestointi rokotepasseja ja tyranniaa vastaan voimistuu länsimaissa [Videokooste] - Uusi MV-LehtiUusi MV-Lehti\nJulkaistu 31.08.2021 15:01, 9155 lukukertaa, 3 kommenttia\nAlla muutamia uutisvideoita muutaman päivän sisältä, joita korona-agendaa edistävä ja ehdotonta hallintokuuliaisuutta vaativa Suomen valtamedia ei halua sinulle toimittaa: ”Ollaan ihan hiljaa vaan, alistukaa korona-erotteluun, ja tökätkää lisää niitä kokeellisia mRNA-piikkejä!”\nAustraliassa päätiet ja kadut suljetaan rekkakuskien ryhdyttyä avoimeen globalistihallinnon koronatyrannian vastaiseen kapinaan:\n”Taistellaan yhdessä, siskot ja veljet – totuuden ja vapauden puolustamiseksi globalistien strategiselta hyökkäykseltä kansoja ja kansallisvaltioita vastaan. Älköö odottako heidän hallitseman valtamedian toimivan sinun puolestasi.”\nRohmar 31.08.2021 15:12\nMutta kun Salella on uusi koira.\nLukutoukka 31.08.2021 16:24\nHeh, Rohmar osuu napakymppiin huomautuksellaan!\nTässä meillä onkin mainio esimerkki siitä, miten agendajournalismi käytännössä toimii.\nTärkeitäkään asioita ei uutisoida, mikäli ne eivät sovi kyseisen tiedotusvälineen omaan agendaan (eli ne eivät edistä sitä poliittista ideologiaa, jota kyseinen tiedotusväline haluaa edistettävän).\nUsein tätä uutissulkua pyritään vielä tehostamaan julkaisemalla samaan aikaan joku kevyt ”kansaan menevä” hömppäuutinen, jotta se keräisi osakseen mahdollisimman laajan huomion ja söisi viimeisetkin kiinnostuksen rippeet siltä oikeasti tärkeältä uutiselta joka haluttiin pimittää. Presidentin hankkima koira on juuri tyypillinen esimerkki tällaisesta hömppäuutisesta.\nPatriaeX 31.08.2021 17:01\nLukutoukka on aivan oikeassa. Valtamediaa seuraava kansan osa ei ole tietoinen faktoista ja todella merkittävistä asioista, joilla ihmisten elämää ohjataan.\nIhmisvelvollisuus edellyttää hylkäämään valehtelevan, vääristelevän ja asioita pimittävän valtamedian. Ihmisvelvollisuus edellyttää ottamaan asioista itse selvää oikeista ja todellisista medioista ja lähteistä, kuten täältä MV-Lehdestä. Toki muitakin lähteitä ja medioita on, joita voi ja kannattaa hyödyntää.\nEnnen kaikkea kannattaa jättää Sanoma Median ja Alma Median kaltaiset roskamediat seuraamatta ja yrittää vaikuttaa kansanedustajiin Yleisradion nykyisen aseman lakkauttamisen puolesta. Sellaista kurauutisointia ei vain verovaroin voida hyväksyä. Nämä kuuluvat myös ehdottomasti ihmisvelvollisuuksien piiriin.


Vegaaninen vaihtoehto tuodaan nyt tarjottimella | Paikalliset | Seinäjoen Sanomat\nVegaaninen vaihtoehto tuodaan nyt tarjottimella\nKotimainen uutuustuote nyhtökaura on runsasproteiininen vaihtoehto lihatuotteille. Juha Perämäki\nKAUPUNKI Vegaaniliitto tuo maistettavaksi Lakeuden puistoon vegaanisia ruokia.\n2.8.2016 17:58 | Päivitetty 22.4.2020 11:04\nSamaan aikaan kun Seinäjoen Kauppatorille katetaan eteläpohjalaisen ruokaketjun ja lähialueiden ruokatuotannon puolesta kampanjoiva Ruokaprovinssi-tori, Vegaaniliitto Etelä-Pohjanmaa tarjoilee Lakeuden puistossa vegaanimaistiaisia.\n– Ihmisiä on muutoinkin ruoan merkeissä liikkeellä, joten katsoimme, että nyt on sopiva ajankohta järjestää tapahtuma. Kyseessä on ensimmäinen kerta, kun Seinäjoella järjestetään vegaanimaistatuksia, Vegaaniliitto Etelä-Pohjanmaan Nina Ilmaniemi kertoo.\nVegaanituotteiden kysynnän kasvu on todettu ruokakaupoissa viimeistään tänä vuonna.\nS- ja K-ryhmät ovat molemmat ilmoittaneet kasviproteiinituotteiden suosion kasvaneen merkittävästi edellisvuodesta. Useissa tuoteryhmissä kasvu on ollut jopa 30 prosenttia edellisvuoteen verrattuna.\nKesko esimerkiksi tiedotti myyneensä ei-maitopohjaisia juomia ja jogurtteja noin 30 prosenttia viime vuotta enemmän. Samoin tofu-tuotteiden ja quorn-sieniproteiinivalmisteen myynnin kasvu on ollut 30 prosentin luokkaa. Hummus- ja falafel-tuotteiden myynti on puolestaan kaksinkertaistunut viime vuoteen verrattuna.\n– Uskon, että trendin taustalla on montakin selittävää tekijää. Vaihtoehdoista on puhuttu paljon ja niitä on myös mainostettu. Ihmiset ovat samalla tulleet entistä tietoisemmaksi ilmastonmuutoksesta ja lihankulutuksen ekologisista vaikutuksista. Myös terveydelliset vaikutukset tiedostetaan, Ilmaniemi kuvailee.\n– Sosiaalisen median vaikutusta ei voi myöskään väheksyä. Facebookin sipsi-kaljavegaanien ryhmä on esimerkiksi tuonut positiivisella tavalla vegaanisia vaihtoehtoja esille. Kokeilemisen jälkeen tuotteet saattavat jäädä pysyvästi ostoskorin valikoimaan.\nVegaaniliiton Etelä-Pohjanmaan alueosasto on tuore: aktiivit järjestäytyivät Ilmaniemen aloitteesta tänä keväänä.\nPaikallisessa Facebook-ryhmässä on mukana 54 henkeä. Aktiivisia ihmisiä on kymmenkunta.\nKeskeisenä tavoitteena Vegaaniliitolla on oikean ja asiallisen tiedon jakaminen vegaanisesta ruokavaliosta vaihtoehtona. Kulutustottumusten kyseenalaistamiseksi Vegaaniyhdistys töytäisee kevyesti ja positiivisella asenteella, Ilmaniemi lupaa.\n– Tiedottaminen, positiiviset makuelämykset ja innostuminen. Elokuussa olemme järjestämässä myös luentoa vegaanisesta ravitsemustiedosta.\nValikoimien laajentamiseksi Ilmaniemi on ollut yhteydessä Seinäjoella ruokakauppoihin, ravintoloihin ja kahviloihin. Kauppoihin hän on järjestänyt ostoskierroksia.\nPalaute yrityksiltä on ollut pääasiassa kiinnostunutta.\n– Kaupat ovat suhtautuneet erittäin myötämielisesti, samoin kahvilat ja ravintolat. Yritykset ovat tuoneet hyvin valikoimiinsa vegaanisia vaihtoehtoja, Ilmaniemi kiittelee.\nLakeuden Puisto 6.8. klo 11 alkaen.


Kokenut devaaja (WordPress, Vue, yms) (Helsinki, Mediapool Finland) – Avoin työpaikka\n31.3.2021 klo 11.37\nEtsimme kokenutta senior-tasoista ohjelmoijaa tiimiimme.\nTällä hetkellä meillä on äärimmäisen taitava 3 hengen ohjelmointitiimi. Kokemusta on riittävästi jokaisen asiakkaidemme meille pudottaman haasteen ratkaisuun. Kertaakaan ei ole meille käynyt niin, että fiksua ratkaisua ei ole löytynyt.\nSisäinen kommunikaatio pelaa meillä hyvin etätöistä huolimatta. Tämä onnistuu kivasti Teamsin, Jiran, Trellon ja itse kehittämiemme fiksujen automatisoitujen systeemien avulla. Meitä ei kiinnosta hakata jotain CRM:ää turhan takia, tai yleensäkään tehdä yhtään mitään turhaa mikä ei edistä itse työtä.\nAiniin, onhan meillä konttorikin Kalliossa. Vastamaalatut seinät ja kivat työpisteet. Siisteydestä huolehditaan aktiivisesti. Stadin paras kahvikone, eväskaappi, kuplakone, tuliterät laitteet (Apple), useita erilaisia lounasrafloja ja mukavat työkaverit. Siitä se hyvä duunipaikka meidän mielestä koostuu. Pidetään huoli, että aamuisin on kiva astua ovesta sisään.\nOsaamme sanoa myös ei. Tätä fiksut asiakkaamme myös arvostavat. Ollaan myös sanottu ei, asiakkaille, joiden kanssa emme usko yhteistyön pelaavan. Haluamme valvoa, että asiakassuhde on pitkä ja hedelmällinen.\nEmme koe, että pelkällä pulpetissa istumisella on lopulta isoa merkitystä kuinka kovan luokan ammattilainen on. Vaikka olisit koulutukseltasi eräopas, mutta teknologia ja tietokoneet ovat olleet kiinteä osa elämääsi nuoresta saakka olet todennäköisesti etsimämme tyyppi. Usein myös paras ratkaisu on varsin epäortodoksinen ja vastauksia niihin ei löydy kursseilta tai kirjoista.\nVarsin moni alan toimija toimii henkilöstövuokraajana. Meille tämä on tuntematon käsite. Työt tehdään oman tiimin kanssa ja asiakkaalle luovutetaan valmis tuote tai ratkaisu. Palavereissa käydään tai järkätään etänä, mutta asiakasta emme pakota työnohjaukseen, se on meidän yksinomainen tehtävä.\nUskomme, että oikea tekijä löytyy jonkin muun toimijan palkkalistoilta. Kaikki varmasti miettivät koeaikaa ja riskiä työpaikan vaihdokseen. Senpä takia fiksuinta on varmasti, että työt aloitetaan iltahommina, muun työn ohessa ja jos tämän jakson jälkeen tuntuu siltä, että vaihtaminen on urasi kannalta järkevää, on hyppy kevyt ja köykäinen.\nSaatat myös työskennellä friikkuna. Puolensa siinäkin. Urasi ja mielesi kannalta saattaa kuitenkin olla helpompi jos joku muu hoitaa projektinjohdon ja myynnin, ja voit itse keskittyä siihen mitä parhaiten osaat.\nPalkkauksesi sijoittunee jonnekin 3500-4500€/kk. välille + vakuutukset, yllärit, osteopaatit ym. Saa toki ehdottaa omaakin näkemystä asiasta. Suomen kielen osaaminen on vaatimus.\nMeillä ei ole kiire rekryn kanssa ja mieluummin etsimme oikeaa tekijää vaikka vuoden, kuin hötkyilemme asian kanssa. Jos yhtään tuntuu siltä, että lähiaikoina vaihdos saattaisi tulla ajankohtaiseksi, ilmoittele itsestäsi minulle.\n+358 50 337 7420


Pieni tytön tylleröinen: Vatsavaivat\nMaanantai-iltana se kiukku sitten kunnolla alkoikin. Huudettiin, huudettiin ja huudettiin. Ja siitä asti tähän saakka on huudettu. Tuntuisi olevan vatsavaivoja, tietyt asennot tai hytkyttäminen auttaa hetkeksi, mutta sitten taas huudetaan. Pahoittelut, että postaukset sisältävät koko ajan enemmän kakkajuttuja, mutta sitä kai se vauva-arki on. :D Nyt siis odotellaan sitä kakkaa, joka tuntuu olevan niin kovin tiukassa. Kovasti ähertää, mutta ei saa aikaan kuin pieniä rupsuja. Kauhulla odotan sitä, kun sieltä tuleekin jotain enemmän... Illat on nyt olleet erityisen hankalia. Huuto alkaa kuuden aikoihin ja jatkuu klo 23-24 asti. Välillä torkahtaa hetkeksi ja jatkaa huutamista. Tiedän, että tilanne voisi olla vielä paljon pahempi ja sen ajatuksen voimalla kai jaksankin, mutta kyllä sitä alkaa itsekin olla jo hieman väsynyt. Kun luulee, että nyt se nukahti ja itsekin meinaa sammua kun pää osuu tyynyyn, alkaa huuto uudestaan ja kaikki mahdolliset vippaskonstit on aloitettava alusta. Viime yön Mymmeli nukkui taas mun kainalossa ja kun ensimmäisen syötön jälkeen yritin laittaa omaan sänkyynsä, alkoi huuto saman tien. Joten nukkui sitten loppuyönkin mun vieressä ja aamulla oltiin molemmat hiestä märkiä. Jos yritetään löytää tästä jotakin positiivista, niin ehkä äidin hauis vahvistuu, kun koko illan saa vatkata tuota pikkuista mutta silti jo kovin painavaa lasta sylissä. :D\nOnneksi tänään on ollut edes hieman helpompi päivä kuin eilen, Mymmeli on jopa nukkunut ja välillä hetken ihan sohvallakin! Käytiin heti aamusta vaunuilemassa ja luulin jo ihmeen tapahtuneen, kun Mymmeli jäi ulos vaunuihin nukkumaan eikä huutoa kuulunut lähes kymmeneen minuuttiin. Mutta tulihan se sieltä lopulta. ;)\nMun p*skana oleva vasen polvi on nyt pitkästä aikaa ollut tässä muutaman päivän kipeä ja tänäänhän sitten tuolla lenkillä alkoi iskias kipuilemaan vasemmalle puolelle. Onneksi ei ollut enää hirmuisen pitkä matka kotiin, mutta tuli siinä hetken mietittyä että pitääkö tilata taksi vai millä pääsen liikkeelle. Koiratkin hieman ihmetteli kun vauhti hidastui dramaattisesti. Kipu kuitenkin laantui lyhyen linkkauksen jälkeen ja selvisin kunnialla kotiin. Kunpa se nyt ei tuosta enää menisi pahemmaksi...\nLähettänyt Tuija klo 13.56


Harley-Davidson Shovel 1 300 cm³ 1978 - Lahti - Moottoripyörä - Nettimoto\nNyt vakavan mielenterveyshäiriön seurauksena myytävänä palkintorohmu, aito old school Lynyrd Skynyrd tribute Shovel Chopper. Näyttelymenestyksestä huolimatta pyörä on tehty 100% ajopyöräksi jollaisena se on hyvin palvellutkin. Pyörä kiihtyy ja kulkee hyvin ja jättää nykyajan sähköllä kyllästetyt kinderläskimunat helposti taakseen. Pyörästä juttu 6/2019 Kopterilehdessä Ei vaihtoa -\tTollen kapeampi keula HD.n omilla alaputkilla. -\tS&S 1340cc vakio moottori, kannet HD.n alkuperäiset -\tS&S Öljypumppu -\tS&S Shorty E kaasutin -\tVaihteisto 4 lovinen Rickrack Revtech -\t21” etuvanne. Tollen jarrulevy jossa Performance Machinen puristaja -\tKontrollit Kustom Techin -\t18” takavanne, kromattu alumiini -\tBarnetin kuiva kevlar kytkin uusi -\t1,5” beltti -\tEnskakotelona harvinainen sulavalinjainen ”lehmän kieli” -\tSatula tarkka kopio Mesingerin Racer Seatista -\tErikoismaalaus kosmic krome pohjalle a’la Keledesign Pasi Paananen -\tMekaaninen kärkisytytys -\tKickstart only, tietenkin\nMittarilukema 5 000 km Rek.nro JL-108\nNyt vakavan mielenterveyshäiriön seurauksena myytävänä palkintorohmu, aito old school\nLynyrd Skynyrd tribute Shovel Chopper.\nNäyttelymenestyksestä huolimatta pyörä on tehty 100% ajopyöräksi jollaisena se on hyvin palvellutkin.\nPyörä kiihtyy ja kulkee hyvin ja jättää nykyajan sähköllä kyllästetyt kinderläskimunat he...Lue lisää »\nPyörä kiihtyy ja kulkee hyvin ja jättää nykyajan sähköllä kyllästetyt kinderläskimunat helposti taakseen.\nPyörästä juttu 6/2019 Kopterilehdessä\n-\tTollen kapeampi keula HD.n omilla alaputkilla.\n-\tS&S 1340cc vakio moottori, kannet HD.n alkuperäiset\n-\tS&S Öljypumppu\n-\tS&S Shorty E kaasutin\n-\tVaihteisto 4 lovinen Rickrack Revtech\n-\t21” etuvanne. Tollen jarrulevy jossa Performance Machinen puristaja\n-\tKontrollit Kustom Techin\n-\t18” takavanne, kromattu alumiini\n-\tBarnetin kuiva kevlar kytkin uusi\n-\t1,5” beltti\n-\tEnskakotelona harvinainen sulavalinjainen ”lehmän kieli”\n-\tSatula tarkka kopio Mesingerin Racer Seatista\n-\tErikoismaalaus kosmic krome pohjalle a’la Keledesign Pasi Paananen\n-\tMekaaninen kärkisytytys\n-\tKickstart only, tietenkin Piilota »\nErkki Kauranen, Lahti\nHarley-Davidson Shovel 1300cm³, '78\nHarley-Davidson Shovel 1300cm³, '77\nJL-108, Nettimoto ID 2469485


Matkustaminen Goalla | Apollomatkat\nVene, juna tai rickshaw\nGoan pohjoispuolelta pääset muutaman rupian hinnalla bussilla Panjimiin. Jää pois Betimin lauttapysäkillä, ja ota lautta Mandovinjoen yli Panjimiin, joka on Goan maakunnan pääkaupunki.\nHyppää junan kyytiin\nYksi aidoimmista matkustamistavoista Intiassa on junalla matkustaminen. Junamatka voi olla todellinen elämys, sillä vaunut ovat usein täynnä ihmisiä ja voi olla vaikeaa löytää esimerkiksi oikeaa vaunua. Voit olla varma, että tulet saamaan monia uteliaita katseita!\nKokeile myös mukavaa ja eksoottista matkustustapaa, ja hyppää rickshawin tai tuk tukin kyytiin! Kolmipyöräiseen ja edulliseen taksiin mahtuu maksimissaan muutama ihminen, ja sopii täydellisesti lyhyiden matkojen taittamiseen.\nAsuntovenettä – kettuvallamia – käytettiin alunperin Keralassa Intian eteläosassa, mutta nykyään voit nähdä niitä myös Goalla. On hyvin erityinen tunne matkustaa rauhallista Chapora Riveriä pitkin ja tutkia joen varrella näkyvästä elämästä. Veneellä pääset nauttimaan ihanasta illallisesta, ja aamulla voit herätä virkeänä valmiiseen aamiaispöytään. Ota yhteyttä matkanjärjestäjääsi saadaksesi lisätietoa.